Ειρηναίος Ασώπιος
Ο Ειρηναίος Ασώπιος (1825-1905) ήταν Έλληνας συγγραφέας και κριτικός.
Βιογραφία
Γεννήθηκε στις 5 Δεκεμβρίου 1825 στην Κέρκυρα.
Πατέρας του ήταν ο λόγιος Κωνσταντίνος Ασώπιος.
Αφού αποφοίτησε από την Ιόνιο Ακαδημία σπούδασε ιατρική και φιλολογία στην Αθήνα και στην Πίζα.
Αναγορεύτηκε διδάκτωρ στο πανεπιστήμιο της Πίζας και εως το 1852 έμεινε στη Φλωρεντία όπου εργάστηκε ως γιατρός.
Στη συνέχεια ταξίδεψε στο Παρίσι όπου και έμεινε για τέσσερα χρόνια.
Εκεί συνεργάστηκε με περιοδικά και εφημερίδες και γνωρίστηκε με τον Αλέξανδρο Δουμά και το Χάινριχ Χάινε, τον οποίο πρώτος έκανε γνωστό στο ελληνικό αναγνωστικό κοινό με την δημοσίευση σε πέντε συνέχειες, μιας διεξοδικής βιογραφίας του στο περιοδικό του Χρυσαλλίς.
Στην Αθήνα επέστρεψε το 1857 και όπου και πέθανε στις 29 Ιανουαρίου 1905.
Έργο
Μετά την επιστροφή του στην Αθήνα ασχολήθηκε με την έκδοση του περιοδικού Χρυσαλλίς από το 1863 έως το 1866 και του Αττικού Ημερολογίου από το 1867 έως το 1896.
Στο χώρο της λογοτεχνίας ασχολήθηκε με το χρονογράφημα, ενώ έγραψε επίσης ιστορικές πραγματείες και ευθυμογραφήματα.
Μέσα από τα περιοδικά με τα οποία συνεργάστηκε, άσκησε κριτική στην ελληνική κοινωνία που έφτανε έως το σαρκασμό.
Θεωρείται πρόδρομος της ελληνικής ευθυμογραφίας.
Το μόνο έργο που εξέδωσε ήταν το 1903 η δίτομη συλλογή χρονογραφημάτων και μελετών με τίτλο Παλαιά και Νέα
