Αλατάς Μαγνησίας
Ο Αλατάς (ή Γαλάτεια) είναι νησίδα του Παγασητικού κόλπου που βρίσκεται στο νοτιοανατολικό τμήμα του κόλπου, πολύ κοντά στις ακτές της χερσονήσου της Μαγνησίας.
Το όνομα του νησιού οφείλεται στις αλυκές που υπήρχαν στην απέναντι ακτή.
Το νησί είναι μακρόστενο.
Έχει την ίδια βλάστηση με την απέναντι ακτή και καλύπτεται στο μεγαλύτερο μέρος του από ελαιώνες.
Στο νησί βρίσκεται η μονή των Αγίων Σαράντα στην οποία διαμένουν πέντε μοναχοί.
Ανήκει διοικητικά στην κοινότητα Τρικερίου.
