Ραϊμόν Πουανκαρέ
Ο Ραϊμόν Πουανκαρέ (Raymond Poincaré, 20 Αυγούστου 1860 - 15 Οκτωβρίου 1934) ήταν Γάλλος πολιτικός, που διετέλεσε τρεις φορές πρωθυπουργός και μία φορά πρόεδρος της Γαλλικής Δημοκρατίας (1913-1920).
Γεννήθηκε στη Μπαρ λε Ντυκ στις 20 Αυγούστου του 1860.
Γιος μηχανικού και μετεωρολόγου Νικολά και ξάδελφος του Ανρί Πουανκαρέ.
Σπούδασε στη Πολυτεχνική Σχολή και στη συνέχεια νομικά στο Πανεπιστήμιο του Παρισιού.
Το 1882 εισήλθε στο δικηγορικό σώμα και σε ηλικία μόλις 27 ετών εξελέγη βουλευτής.
Το 1893 ανέλαβε υπουργός, ο νεότερος της εποχής του, στο υπουργείο Παιδείας.
Το 1894 ανέλαβε υπουργός Οικονομικών και το επόμενο έτος επανήλθε στο προηγούμενο υπουργείο.
Στην υπόθεση Ντρέιφους που συντάραξε τη Γαλλία είχε υποστηρίξει ως αναγκαία την αναθεώρηση της δίκης.
Το 1902 μαζί με άλλους συντηρητικούς δημιουργεί τη "Ρεπουμπλικανική Συμμαχία".
Το 1903 εγκατέλειψε τη Βουλή, μέχρι το 1912 προκειμένου να συμμετέχει στις εργασίες της Γερουσίας, αν και τον Μάρτιο του 1906 ανέλαβε υπουργός Οικονομικών.
Τον Ιανουάριο 1912 μέχρι τον Ιανουάριο του 1913 ανέλαβε (1η φορά) πρωθυπουργός και υπουργός Εξωτερικών.
Την εποχή εκείνη από τις διάφορες διπλωματικές του ενέργειες χαρακτηρίστηκε ρεβιζιονιστής και πολεμοκάπηλος.
Στις 17 Ιανουαρίου του 1913 εξελέγη πρόεδρος της Γαλλικής Δημοκρατίας.
Κατά τη διάρκεια του Α΄ Παγκοσμίου Πολέμου αγωνίστηκε να διαφυλάξει με οποιοδήποτε τρόπο την εθνική ενότητα κάνοντας ακόμα πρωθυπουργό τον αιώνιο αντίπαλό του Ζωρζ Κλεμανσώ.
Το 1920 που έληξε η προεδρική του θητεία επέστρεψε στη Γερουσία και ανέλαβε πρόεδρος της Επιτροπής Επανορθώσεων.
Τον Ιανουάριο του 1922 και μέχρι το 1924 ανέλαβε (2η φορά) πρωθυπουργός και υπουργός Εξωτερικών, κάνοντας μεταστροφή της γαλλικής εξωτερικής πολιτικής προς την Ελλάδα.
Το 1923 στις 11 Ιανουαρίου έδωσε διαταγή στα γαλλικά στρατεύματα όπου και εισέβαλαν στη περιοχή του Ρουρ προκειμένου να πιέσει τη Γερμανία προς εκπλήρωση των υποχρεώσεών της.
Το 1926 αναλαμβάνει 4η φορά πρωθυπουργός πλην όμως ο δημιουργούμενος τότε συνασπισμός αριστερών δυνάμεων του αφαίρεσε την εξουσία, που όμως τον Ιούλιο του 1928 επανήλθε και ανέλαβε για πέμπτη φορά πρωθυπουργός μέχρι το 1929 όταν και τελικά παραιτήθηκε για λόγους υγείας.
Ο Ραϊμόν Πουανκαρέ πέθανε στο Παρίσι στις 15 Οκτωβρίου του 1934.
Στα τελευταία χρόνια της ζωής του συνέγραψε τα απομνημονεύματά του που πρόκειται για δεκάτομο έργο με τον τίτλο "Στην υπηρεσία της Γαλλίας" ("Au service de la France").
Πηγές
