Πάμπλο Εσκομπάρ
Ο Πάμπλο Εμίλιο Εσκομπάρ (1 Δεκεμβρίου 1949 - 2 Δεκεμβρίου 1993), ήταν Κολομβιανός εγκληματίας και ηγετική μορφή του Καρτέλ του Μεδεγίν.
Αναφέρεται συχνά ως "βασιλιάς της κοκαΐνης" και υπήρξε ένας από τους πλουσιότερους εγκληματίες στην ιστορία.
Το 1989 ανακηρύχθηκε από το περιοδικό Forbes έβδομος πλουσιότερος στον κόσμο με περιουσία που ανερχόταν, σύμφωνα με εκτιμήσεις, στα 9 δισεκατομμύρια δολάρια . Κατείχε πολυάριθμες πολυτελείς κατοικίες και το 1982 αποπειράθηκε να εισέλθει στην πολιτική ζωή της Κολομβίας, υποσχόμενος ακόμα να αποπληρώσει το δημόσιο χρέος της χώρας, ύψους 10 δισ.
δολαρίων . Έχτισε σχολεία, πάρκα, νοσοκομεία και πολλά σπίτια για τους φτωχούς ανθρώπους.
Το 1984 όμως αποκαλύφτηκε πως ο Εσκομπάρ δολοφονούσε κρυφά υποψήφιους βουλευτές και πρωθυπουργούς, κάποιους για χρέη.
Για αυτόν τον λόγο αναγκάστηκε να παραιτηθεί από την πολιτική ζωή της χώρας και πήρε εκδίκηση, δολοφονώντας τον Λουίς Γκαλόν, έναν άλλον υποψήφιο πρωθυπουργό.
Γεννήθηκε στο χωριό Ριονέγκρο της Αντιόχειας, τέταρτο παιδί του αγρότη Άμπελ ντε Χεζούς Εσκομπάρ και της δασκάλας Χεμίλτα Γκαβίρια .
Επίσης ήταν νυμφευμένος με την 53χρονή σήμερα Μαρία Βικτόρια την οποία νυμφεύτηκε όταν ήταν μόλις 15 χρονών, ενώ αυτός 26.
Ο Πάμπλο είχε δύο παιδιά που ζουν σήμερα με τη μητέρα τους κάπου στο Τέξας των Η.Π.Α.
Τον Χουάν Πάμπλο και την Μανουέλα.
Ο δρόμος προς την παρανομία
Ο Εσκομπάρ ξεκίνησε και τελείωσε το σχολείο κανονικά.
Στόχος του ήταν να ασχοληθεί με τις επιστήμες, όμως απέτυχε, με αποτέλεσμ σταδιακά να ασχολείται με παράνομες δραστηριότητες.
Ξεκίνησε πουλώντας τσιγάρα που τα αγόραζε από λαθρέμπορους και, αργότερα, ναρκωτικές ουσίες.
Όλα αυτά έγιναν όταν ο Πάμπλο ήταν μόνο 20 ετών.
Στα 32 του έβγαζε $1.000.000 την εβδομάδα και το 1989 υπολογιζόταν πως ήταν ο 7ος πλουσιότερος στον κόσμο.
Στη συνέχεια μετέφερε και τεράστιες ποσότητες ναρκωτικών σε χώρες με μικρή σημασία στην οικονομία, όπως το Περού και η Βολιβία.
Δημιούργησε το εγκλιματικό Καρτέλ του Μεδεγίν, το οποίο τον βοήθησε να αποδράσει από την Κολομβία για να φύγει με το ιδιωτικό του τζετ για τη χώρα του Εκουαδόρ λίγες μέρες αργότερα.
Το 1991 οι άνθρωποι του Εσκομπάρ είχαν σκοτώσει 27.100 ανθρώπους εκ των οποίων οι 600 ήταν αστυνομικοί.
Πρόωρος θάνατος
thumb|right|Η σωρός του Πάμπλο Εσκομπαρ Ο θάνατος του ήταν πρόωρος.
Μια μέρα μετά τα 44 του γενέθλια, ο Εσκομπάρ ήθελε να τηλεφωνήσει στον γιο του, Χουάν.
Δυστυχώς για αυτόν, οι Λος Πέπες (ειδική ομάδα αστυνομικών που ασχολούνταν αποκλειστικά με την υπόθεσή του) βρήκαν τον αριθμό και τη διεύθυνση και κατευθύνθηκαν προς τα εκεί.
Ο Εσκομπάρ άργησε να το καταλάβει και τον έπιασε πανικός.
Κρύφτηκε πάνω σε μια σκεπή ενός ψηλού σπιτιού, αλλά οι αστυνομικοί τον εντόπισαν κατευθείαν.
Τον πυροβόλησαν πολλές φορές ώστε να βεβαιωθούν ότι είναι νεκρός.
