Άγιος Παντελεήμων Αττικής
Ο Άγιος Παντελεήμων ή Παραλία Μαραθώνα όπως είναι περισσότερο γνωστός είναι οικισμός της Ανατολικής Αττικής, του δήμου Μαραθώνα.
Ο οικισμός βρίσκεται στον κάμπο του Μαραθώνα και έχει αναπτυχθεί κατά μήκος της παραλίας ανάμεσα στον Σχινιά και την Νέα Μάκρη.
Η περιοχή αυτή αντιστοιχεί στον χώρο που διεξήχθη η μάχη του Μαραθώνα και μέσα στα όρια του οικισμού βρίσκεται ο τύμβος των Αθηναίων Μαραθωνομάχων γνωστός ως Τύμβος του Μαραθώνα .
Ο οικισμός προέκυψε από ανεξέλεγκτη ανοικοδόμηση αυθαίρετων εξοχικών κατοικιών στο παρελθόν, αλλά σταδιακά εξελίχθηκε σε περιοχή μόνιμης κατοικίας.
Ο πληθυσμός του Άγιου Παντελεήμωνα σύμφωνα με την απογραφή του 2001 είναι 1.489 κάτοικοι.
