Επαρχία Τσανάκκαλε
Η επαρχία Τσανάκκαλε (τουρκικά: Çanakkale ili) είναι επαρχία της βορειοδυτικής Τουρκίας με εδάφη στην Μικρά Ασία αλλά και στην Θράκη.
Βρίσκεται γύρω από το στενό του Ελλήσποντου και απλώνεται στην χερσόνησο Τρωάδας στην Μικρά Ασία και στην χερσόνησο της Καλλίπολης στην Ευρωπαϊκή πλευρά.
Περιλαμβάνει επίσης και τα νησιά του Αιγαίου Ίμβρο και Τένεδο.
Η επαρχία καταλαμβάνει έκταση 9.737 Km2 και ο πληθυσμός της είναι 476.128
σύμφωνα με εκτίμηση το 2007.
Πρωτεύουσα της είναι το Τσανάκκαλε μία πόλη 96.588 κατοίκων.
Άλλες μεγάλες πόλεις της επαρχίας είναι η Καλλίπολη (Γκελίμπολου) και η Λάμψακος (Λάπσεκι)
Στην επαρχία βρίσκονται τα ερείπια της ιστορικής Τροίας.
Η περιοχή της Τρωάδας είχε αποικιστεί από Αιολείς κατά τον πρώτο αποικισμό ενώ η περιοχή του Ελλήσποντου είχε αποικιστεί κατά τον δεύτερο αποικισμό κυρίως από Μιλήσιους με σημαντικότερες πόλεις την Λάμψακο, την Άβυδο, την Καρδία, την Σηστό, την Μαδυτο κ.α.
