Bon Jovi
Οι Bon Jovi (Μπον Τζόβι) είναι ένα Αμερικάνικο χαρντ ροκ συγκρότημα από το Σέιριβιλ του Νιου Τζέρσι.Κάποια
από τα πιο γνωστά τους τραγούδια είναι τα : You Give Love a Bad Name, Livin' On a Prayer, It's My Life, Have a Nice Day, Always κ.α.
Είναι ένα από τα πιο πετυχημένα χαρντ ροκ συγκροτήματα όλων των εποχών, καθώς έχουν πουλήσει πάνω από 130 εκατ. δίσκους.
Ιστορία
Οι Μπον Τζόβι δημιουργήθηκαν στις 14 Μαρτιου το 1983 από τους Τζον Φράνσις Μποντζιόβι, Ντέιβιντ Μπράιαν, Αλεκ Τζον Σατς, Τίκο Τόρρες και Ντέιβ Σάμπο ο οποίος πολύ γρήγορα εγκατέλειψε το γκρουπ και αντικαταστάθηκε από τον Ρίτσι Σαμπόρα.
Τα μέλη έμειναν μαζί για περίπου μία δεκαετία.
Την επόμενη χρονιά, το συγκρότημα βγάζει τον πρώτο, ομώνυμο, δίσκο, που περιείχε την πρώτη τους επιτυχία Runaway (Ραναγουέι).
Έπειτα,το συγκρότημα άνοιξε συναυλίες των ZZ Top, Kiss και Scorpions.
Ο δεύτερός τους δίσκος 7800° Fahrenheit (7800 Φαρενάιτ) δεν σημειώνει, ωστόσο, μεγάλη εμπορική επιτυχία.
Το 1986, πάντως, το συγκρότημα ηχογράφησε και έβγαλε στα δισκοπωλεία το Slippery When Wet (Σλίπερι Ουεν Γουέτ), όπου περιέχει τις μεγάλες επιτυχίες You Give Love a Bad Name (Γιου γκιβ λοβ α Μπαντ Νέιμ) και Livin' On a Prayer (Λίβιν ον α Πρέιερ).
Και τα δύο τραγούδια έφτασαν στο νούμερο ένα των ΗΠΑ.
Ο δίσκος αυτός είναι, προς το παρόν, ο πιο επιτυχημένος τους εμπορικά.
Ο επόμενός τους δίσκος, New Jersey (Νιου Τζέρσεϊ), έμεινε στη κορυφή για τέσσερις συνεχόμενες εβδομάδες και στις ΗΠΑ πούλησε 7 εκατ. δίσκους.
Το 1992, το συγκρότημα έβγαλε τον δίσκο Keep the Faith (Κιπ δε Φέιθ).Μετά
από αυτό, ο μπασίστας Άλεκ Τζον Σατς αποφάσισε να αποχωρίσει από το συγκρότημα και αντικαταστάθηκε από τον Χιου ΜακΝτόναλντ ο οποίος συνεχίζει στο πλευρό των Μπον Τζόβι μέχρι σήμερα.
Το 1996, το συγκρότημα κυκλοφορεί το άλμπουμ These Days (Διζ Ντέιζ)το οποίο σημειώνει αρκετά μεγάλη επιτυχία τόσο στις ΗΠΑ όσο και στην Ευρώπη, αφού τραγούδια όπως το Hey God, Dry County και These Days κατέχουν υψηλές θέσεις στα charts.
Το 2000, έπειτα από φήμες που ήθελαν το συγκρότημα να διαλυθεί, οι Μπον Τζόβι έβγαλαν τον δίσκο Crush (Κρας), ο οποίος περιείχε το monster hit και μια από τις μεγαλύτερες επιτυχίες τους, It's My Life (Ιτς Μάι Λάιφ).
Το 2005, το συγκρότημα κυκλοφορεί ένα ακόμα πολύ πετυχημένο δίσκο, το Have a Nice Day (Χαβ ε Νάις Ντέι), που περιέχει το ομότιτλο τραγούδι.
Το 2007, οι Μπον Τζόβι βγάζουν το κάντρι-ροκ άλμπουμ Lost Higway (Λοστ Χάιγουεϊ) που σημειώνει μεγάλη επιτυχία στις ΗΠΑ, όχι όμως και στην Ευρώπη.
Τέλος , στα τέλη του 2009, το συγκρότημα αποφασίζει να επιστρέψει στην ροκ φόρμα του και έτσι κυκλοφορεί τον δίσκο The Circle (Δε Σέρκλ).
Ανάμεσα στα δέκα studio albums του συγκροτήματος, οι Μπον Τζόβι έχουν κυκλοφορήσει 4 compilation albums, ένα live και ένα box set.
Ο Ντέιβιντ Μπράιαν, ο Τζον Μπον Τζόβι και ο Ρίτσι Σαμπόρα έχουν στο ενεργητικό τους από δυο solo albums ο καθένας.
Δισκογραφία
Studio Albums
Compilation Albums
Live
Box Sets
