Πάνος Αναγνωστόπουλος
Ο Πάνος Αναγνωστόπουλος (?
- 1842) ήταν αγωνιστής και πολιτικός του αγώνα του 1821 γνωστός και σαν Βελέντζας.
Γεννήθηκε στην Νεμνίτσα της επαρχίας Καρύταινας της οποίας είχε χρηματίσει προεπαναστατικά προεστός.
Υπήρξε στρατιωτικός και πολιτικός καθ' όλο το διάστημα της επαναστάσεως.
Αρχικά βρέθηκε με τον συγγενή του, επίσκοπο Βρεσθένης, τον οποίο βοήθησε στην σύσταση του στρατοπέδου των Βερβαίνων, έπειτα υπηρέτησε υπό του Θεόδωρου Κολοκοτρώνη.
Πολέμησε κατά του Δράμαλη στα Δερβενάκια όπου και διακρίθηκε.
Απέκτησε μεγάλη φήμη κατ' εξοχή στην Καρύταινα, όπου χρημάτισε ως διοικητής συμβιβάζοντας τους επαρχιώτες κατά διαταγή του αρχηγού Κολοκοτρώνη.
Κατά τον εμφύλιο πόλεμο ήταν αντίπαλος του Κολοκοτρώνη και τιμήθηκε μάλιστα με τον βαθμό του αντιστράτηγου επειδή αποκάλυψε το σχέδιο απαγωγής του Κολοκοτρώνη από τις φυλακές της Ύδρας.
Πηγές
