Βίκυ Καγιά
Η Βίκυ Καγιά γεννήθηκε στις 4 Ιουλίου 1978.
Είναι μοντέλο, παρουσιάστρια και περιστασιακή ηθοποιός.
Έχει φωτογραφηθεί στα περιοδικά Vogue, Esquire, Madame Figaro, Marie Claire, και Elle.
Καριέρα
Σε ηλικία 14 χρονών η Βίκυ άρχισε να φωτογραφίζεται για διάφορες καμπάνιες, περιοδικά και τηλεοπτικές διαφημίσεις.
Όταν έγινε 19 χρονών αποφάσισε να ασχοληθεί επαγγελματικά με το μόντελινγκ ξεκινώντας από το Παρίσι.
Δούλεψε και στη Γερμανία, στο Μιλάνο και στο Λονδίνο.
Επίσης για πολλά χρόνια εργάστηκε στη Νέα Υόρκη.
Το 2005 το κανάλι της ΕΡΤ βρισκόταν σε δίλημμα καθώς ήθελε να επιλέξει ποια θα παρουσιάσει τη Eurovision στην Αθήνα στο πλευρό του Σάκη Ρουβά.
Οι δύο επικρατέστερες ήτανε η Βίκυ Καγιά και η ηθοποιός Μαρία Μενούνος.
Τελικά το κανάλι επέλεξε την Μαρία Μενούνος.
Το 2006 βραβεύτηκε ως Το καλύτερο μοντέλο της Χρονιάς 2005.
Το 2006 έκανε ένα πέρασμα από την ταινία Λούφα και παραλλαγή: Σειρήνες στο Αιγαίο.
Την ίδια χρονιά παρουσίασε το talent show So you think you can dance για δύο πετυχημένες τηλεοπτικές σεζόν στο Mega Channel.
Ακόμη, τον Σεπτέμβρη της ίδιας χρονιάς δάνεισε την φωνή της για την παιδική ταινία Cars.
Τον Ιανουάριο του 2007 κυκλοφόρησε στο εμπόριο ένα φωτογραφικό άλμπουμ με την τίτλο Vicky Kaya.
Τα έσοδα από αυτό το άλμπουμ δόθηκαν σε παιδιά με ειδικά προβλήματα.
Την ίδια χρονιά η Βίκυ διοργάνωσε ένα event για φιλανθρωπικό σκοπό με τίτλο Vicky & Friends δίνοντας τα χρήματα σε παιδιά που τα έχουνε ανάγκη.
Το 2007 και για δύο ακόμη χρόνια έπαιξε στο θέατρο τον ρόλο της Ούλα στο έργο Δύο τρελοί, τρελοί παραγωγοί.
Τον Οκτώβρη του 2008 από το κανάλι Alpha TV παρουσίασε τη εκπομπή Είσαι μέσα;.
Τα χρήματα της εκπομπής πήγαιναν σε διάφορα ιδρύματα.
Τον Απρίλιο του 2009 πήγε στο κανάλι του ΑΝΤ1.
Ήταν η τελευταία παρουσιάστρια της εκπομπής "Πρωινός καφές".
Παρουσίασε τον 20ό διαγωνισμό ομορφιάς του ΑΝΤ1.
Τη σεζόν 2009 - 2010 η Βίκυ ξεκίνησε να παρουσιάζει το talent show Next Top Model με μεγάλη επιτυχία καθώς και τον 21ό διαγωνισμό ομορφιάς του ΑΝΤ1.
Τη Κυριακή 10 Οκτωβρίου το 2010 παντρεύτηκε τον αγαπημένο της Νίκο Κριθαριώτη με τον οποίο χώρισε μετά απο 3 χρόνια γάμου (2013).
Την επόμενη μέρα, τη Δευτέρα 11 Οκτωβρίου, έκανε πρεμιέρα ο 2ος κύκλος του Next Top Model και το τελευταίο επεισόδιο προβλήθηκε τη Δευτέρα 21 Φεβρουαρίου 2011.
Την Τετάρτη 2 Φεβρουαρίου στην Ολυμπιακή Εγκατάσταση Ξιφασκίας στο Ελληνικό, πραγματοποίθηκε το πρώτο MadWalk by Vodafone, The Fashion Music Project με παρουσιάστριες την Βίκυ Καγιά και την Τάμτα, το οποίο προβλήθηκε από τον ANT1.
Απο τον Μάιο του 2011 άρχισαν τα γυρίσματα για την ταινία Λούφα και παραλλαγή: Σειρήνες στη στεριά, όπου η Βίκυ στο ρόλο της έκανε την έγκυο γυναίκα.
Επίσης, τον Ιούνιο του 2011 στους κινηματογράφους βγήκε το δέυτερο μέρος της παιδικής ταινίας Αυτοκίνητα.
Τον Σπτέμβριο του 2011, η Βίκυ ανακοίνωσε πως θα ανοίξει δική της σχολή μόδας.
Η σχολή άνοιξε, και έχει τίτλο Fashion Workshop by Vicky Kaya.
Τον Οκτώβριο του 2011, ανέλαβε μαζί με την Μαίρη Συνατσάκη, μετά την αποχώρηση της Νικολέττας Ράλλη από την εκπομπή, την παρουσίαση του 2ου κύκλου της εκπομπής The Fashion Music Project μέσα από το μουσικό κανάλι του MAD TV.
Επιπλέον, τον Ιανουάριο του 2012 μαζί με την Μαίρη Συνατσάκη πρωταγωνίστησαν στο video clip του τραγουδιού Ένταση του Κώστας Μαρτάκης.
Την Τετάρτη 8 Φεβρουαρίου, και δεύτερη συνεχόμενη χρονιά παρουσίασε το MadWalk: The Fashion Music Project, αλλά αυτή τη φορά με την Μαίρη Συνατσάκη και τον Κώστα Μαρτάκη.
Τηλεόραση
Ταινίες
Θέατρο
Συμμετοχές σε τραγούδια
