Πρόεδρος της Κυπριακής Δημοκρατίας
Πρόεδρος της Κυπριακής Δημοκρατίας (τουρκικά: Kıbrıs Cumhuriyeti Cumhurbaşkanlığı, αγγλικά: President of the Republic of Cyprus) είναι ο τίτλος που φέρει ο Αρχηγός του Κράτους και της Κυβέρνησης της Κυπριακής Δημοκρατίας.
Ο Πρόεδρος της Δημοκρατίας εκλέγεται απ' ευθείας από το λαό για πενταετή θητεία.
Δεν υπάρχει όριο θητειών και έτσι ο Πρόεδρος μπορεί να επανεκλεγεί απεριόριστες φορές.
Σύμφωνα με το Σύνταγμα του 1960, ο Πρόεδρος της Δημοκρατίας διαθέτει σημαντικές εξουσίες.
Μεταξύ άλλων, διορίζει και παύει τους Υπουργούς, ενώ διορίζει επίσης τους ανεξάρτητους κρατικούς Αξιωματούχους και τους δικαστές του Ανωτάτου Δικαστηρίου.
Το Σύνταγμα δίνει στον Πρόεδρο (όπως και στον Αντιπρόεδρο) δικαίωμα τελικής αρνησικυρίας (βέτο) με το οποίο μπορεί να εμποδίσει οποιοδήποτε νόμο ψηφίσει η Βουλή από του να τεθεί σε ισχύ.
Σύμφωνα με το Σύνταγμα, ο Πρόεδρος της Δημοκρατίας προέρχεται από την ελληνική κοινότητα της Κύπρου και ο Αντιπρόεδρος από την τουρκική.
Από τα γεγονότα του 1963-64 και εντεύθεν η θέση του Αντιπροέδρου παραμένει κενή.
Πρόεδροι της Κυπριακής Δημοκρατίας (1960-σήμερα)
