Μεσιέ 2
Το Μεσιέ 2 (γνωστό και ως M2 και NGC 7089) είναι ένα σφαιρωτό σμήνος σε απόσταση περίπου 37.500 ετών φωτός στον αστερισμό Υδροχόος, πέντε μοίρες βόρεια του άστρου Βήτα Υδροχόου.
Το Μεσιέ 2 κάτω από εξαιρετικά καλές συνθήκες είναι ορατό με γυμνό μάτι.
Με κιάλια ή με μικρό τηλεσκόπιο αναγνωρίζεται ως μη αστρικό αντικείμενο.
Απαιτούνται μεγάλα τηλεσκόπια για να αναλυθεί σε άστρα.
Ιστορικό
Το Μεσιέ 2 ανακαλύφθηκε από το Γάλλο αστρονόμο Ζαν-Ντομινίκ Μαραλντί το 1746 καθώς παρατηρούσε ένα κομήτη με τον Ζακ Κασσίνι.
Ο Σαρλ Μεσιέ το ανακάλυψε ξανά ανεξάρτητα ακριβώς 14 χρόνια μετά τον Μαλαρντί το 1760, αλλά νόμιζε ότι ήταν νεφέλωμα χωρίς άστρα.
Ο Ουίλιαμ Χέρσελ ήταν ο πρώτος που το ανέλυσε σε άστρα, το 1783.
Χαρακτηριστικά
Το Μεσιέ 2 αποτελείται από περίπου 150.000
άστρα και έχει διάμετρο περίπου 175 έτη φωτός, δηλαδή είναι ένα από τα μεγαλύτερα γνωστά σμήνη του Γαλαξία.
Έχει ηλικία περίπου 13 δισεκατομμύρια έτη, ίδια με αυτή του Μεσιέ 5, και είναι ένα από τα αρχαιότερα σφαιρωτά σμήνη του Γαλαξία.
Το Μ2 είναι πλούσιο, συμπυκνωμένο (τάξη συγκέντρωσης ΙΙ) και αξιοπρόσεκτα ελλειπτικό.
Μία παράξενη σκούρα κυρτή γραμμή διασχίζει τη βορειοανατολική άκρη του σμήνους.
thumb|200px|left|Το M2 από την έρευνα 2MASS Στα 150.000
άστρα του Μεσιέ 2 συμπεριλαμβάνονται τουλάχιστον 21 μεταβλητοί αστέρες.
Τα περισσότερα από αυτά είναι παλλόμενοι μεταβλητοί αστέρες τύπου RR Lyrae και άλλα τρία είναι παλλόμενοι μεταβλητοί αστέρες τύπου W Virginis.
Τα λαμπρότερα μέλη του έχουν φαινόμενο μέγεθος 13,1 και είναι ερυθροί και κίτρινοι γίγαντες.
Ο συνολικός φασματικός τύπος του είναι F4.
Ο πυρήνας του Μεσιέ 2 είναι πολύ συγκεντρωμένος και έχει διάμετρο περίπου 3,7 έτη φωτός, ενώ η μισή μάζα του σμήνους είναι συγκεντρωμένη σε μία περιοχή με διάμετρο μόνο 20 έτη φωτός.
Από την άλλη η σφαίρα βαρυτικής επιρροής του Μ2 έχει διάμετρο περίπου 470 έτη φωτός, και πέρα από αυτή τη σφαίρα τα άστρα απομακρύνονται από το σμήνος εξαιτίας της βαρυτικής έλξης του Γαλαξία.
Τροχιά
Το Μεσιέ 2 πλησιάζει προς τα εμάς με ταχύτητα 5,3 km/s και βρίσκεται στη άλω του Γαλαξία και έχει ταξινομηθεί ως σμήνος Η2.
Για να εντοπιστεί η τροχιά του πρέπει να είναι γνωστή η απόσταση από το Γαλαξιακό κέντρο και η διαστημική ταχύτητά του.
Καθώς είναι γνωστή η γωνιακή ταχύτητά του είναι αναγκαίος ο ακριβής προσδιορισμός της κίνησης του σμήνους για να καθοριστεί η διαστημική ταχύτητα του σμήνους.
Παρατηρήσεις του σμήνους από το παρατηρητήριο Λικ που έγιναν με βάση μακρινούς γαλαξίες υπολογίστηκε ότι κάθε χρόνο το Μ2 μετατοπίζεται στην ορθή αναφορά κατά 4,1 μιλλισεκόντ το χρόνο και στην απόκλιση κατά 2,2 μιλλισεκόντ το χρόνο.
Η τροχιά του Μ2 έχει υπολογιστεί όμως με αυτές τις τιμές να είναι +5,5 και -4,2 mas/yr.
Τα αποτελέσματα είναι ότι το Μεσιέ 2 κινείται γύρω από τον Γαλαξία σε μία τροχιά με εκκεντρότητα 0,67, με μέγιστη απόσταση από το γαλαξιακό κέντρο 91.000 έτη φωτός και απόσταση από το γαλαξιακό δίσκο 78.000 έτη φωτός.
Με βάση τα εγκυρότερα στοιχεία από τον δορυφόρο Ίππαρχος προκείπτει ότι το Μεσιέ 2 κινείται γύρω από το γαλαξία σε μία πολύ ελλειπτική τροχιά (εκκεντρότητα 0,76).
Η μικρότερη απόσταση του από το γαλαξιακό κέντρο με αυτές τις τιμές είναι 23.500 έτη φωτός, ενώ η μέγιστη απόστασή του από το κέντρο είναι 171.000
έτη φωτός και 165.000
έτη φωτός πάνω από το γαλαξιακό επίπεδο.
