Στεφάνι Τρικάλων
Το Στεφάνι είναι ορεινό χωριό του νομού Τρικάλων.
Είναι χτισμένο σε υψόμετρο 1.350 μέτρων στις πλαγιές της νότιας Πίνδου και αποτελεί τον ορεινότερο οικισμό της Θεσσαλίας και έναν από τους πιο ορεινούς οικισμούς της Ελλάδας.
Η παλιά βλάχικη ονομασία του χωριού ήταν Σκληνιάσα, μέχρι το 1930 .
Απέχει 75 χιλιόμετρα από τα Τρίκαλα και 25 χιλιόμετρα από το Μέτσοβο.
Το χωριό κατοικούνταν κυρίως τους θερινούς μήνες, καθώς το χειμώνα οι κάτοικοι, κυρίως κτηνοτρόφοι, μετακινούνταν στα Φάρσαλα.
Τα περισσότερα παλαιά κτίρια έχουν καταρρεύσει.
Έχει απομείνει η βασιλική της Αγίας Παρασκευής, που χτίστηκε το 1770.
Η περιοχή ωστόσο, έχοντας πλούσιο φυσικό περιβάλλον, έχει ενταχθεί στον κατάλογο Natura 2000.
Γραπτές πηγές υποδεικνύουν την ύπαρξη του οικισμού από το 15ο αιώνα.
