Οδρύσαι
Οι Οδρύσαι (αρχ.
ελ.
Ὀδρύσαι) ήταν αρχαίος θρακικός λαός ο οποίος κατοικούσε στην περιοχή κατά μήκος του ποταμού Έβρου, από τη Ροδόπη και τον Στρυμόνα μέχρι τον Αρτσικό ποταμό στη σημερινή Ανατολική Θράκη και έως τη σημερινή Βάρνα της Βουλγαρίας.
Θεωρούνταν από τα ισχυρότερα θρακικά έθνη, ήταν άριστοι ιππείς και πήραν το όνομα τους από τον μυθικό βασιλέα Όδρυσο .
Οι Οδρύσαι (Οδρύσες) διατηρούσαν εμπορικές σχέσεις με όλες τις ελληνικές πόλεις.
Το κέντρο των Οδρυσών ήταν η πεδιάδα του Έβρου και σταδιακά κατέκτησαν τα υπόλοιπα θρακικά βασίλεια φτάνοντας στην ακμή τους με τον βασιλιά Τήρη που ήταν και ο ιδρυτής του βασιλείου των Οδρυσών.
Η ακμή συνέπεσε με την περίοδο ανάμεσα στους Περσικούς πολέμους και του πελοποννησιακού πολέμου.
Ο γιος του Τήρη Σιτάλκης υπέταξε τα υπόλοιπα θρακικά βασίλεια διατηρώντας σε αυτά τους βασιλείς κάνοντας τους υποτελείς του , ήταν ο πρώτος που αποκαλέστηκε βασιλιάς των Θρακών.
Το 513 π.Χ.
ο Δαρείος όπως και ο Μαρδόνιος το 492 π.Χ.
δεν κατάφεραν να τους υποτάξουν, όπως έκαναν με τους υπόλοιπους Θράκες.
Θράκες πήραν μέρος στο πλευρό του Περσέα τελευταίου βασιλιά της Μακεδονίας.
Μετά τη ρωμαϊκή κατάκτηση της Μακεδονίας ο βασιλέας Κότυς δίνοντας όμηρο τον γιο του κράτησε το θρακικό βασίλειο των Οδρυσών ελεύθερο, αποτρέποντας ρωμαϊκή εισβολή.
Κατά τη Βασιλεία του Ρασκούπορι υπήρξε μεγάλη ένταση στις σχέσεις με τους Ρωμαίους με επακόλουθο, μετά τον θάνατο του, τον διαμελισμού του βασιλείου σε δύο βασίλεια.
Ο Κότυς Ε' ήταν ο τελευταίος σημαντικός βασιλιάς των Οδρυσών μέχρι τον Ροιμητάλκη Γ' που ήταν ο τελευταίος βασιλιάς πριν ολόκληρη η Θράκη γίνει ρωμαϊκή επαρχία.
Πηγές
