Αεροπορικό Μουσείο Μονίνο
Το Κεντρικό Αεροπορικό Μουσείο του Μονίνο (Central Air Force Museum Monino) βρίσκεται στην αεροπορική βάση Μονίνο, 40 χιλιόμετρα ανατολικά της Μόσχας και αποτελεί ένα από τα μεγαλύτερα αεροπορικά μουσεία παγκοσμίως, ενώ διαθέτει τη μεγαλύτερη συλλογή ρωσικών αεροσκαφών.
Η συλλογή του μουσείου περιλαμβάνει 173 αεροσκάφη και 127 αεροπορικούς κινητήρες, καθώς και συλλογές όπλων, οργάνων, στολών, έργων τέχνης και άλλων αντικειμένων σχετικών με την αεροπορία.
Διαθέσιμη στο κοινό είναι επίσης η βιβλιοθήκη του μουσείου με βιβλία, ταινίες και φωτογραφίες.
Η ξενάγηση στο μουσείο πραγματοποιείται από πρώην πιλότους.
Το μουσείο εγκαινιάστηκε το 1958.
Πριν από το 2001 το μουσείο ήταν κλειστό για το κοινό, καθώς στην συλλογή του περιέχονταν απόρρητα πρωτότυπα αεροσκάφη από την εποχή της πρώην Σοβιετικής Ένωσης.
Αυτά τα εκθέματα καθιστούν το μουσείο τόσο ξεχωριστό σήμερα.
Το Μουσείο βρίσκεται δίπλα από την Στρατιωτική Ακαδημία η οποία φέρει το όνομα του Γιούρι Γκαγκάριν.
Ώρες λειτουργίας
Το μουσείο είναι ανοικτό από τις 9.30 μέχρι τις 13.00 και από τις 14.30 μέχρι 17.00 καθημερινά εκτός Τετάρτης και από τις 9.30 μέχρι τις 14.00 τα Σάββατα, ενώ μένει κλειστό κάθε Τετάρτη και Κυριακή.
Λόγω του γεγονότος ότι το μουσείο βρίσκεται στο χώρο της Αεροπορικής Ακαδημίας Γκαγκάριν παλαιότερα οι επισκέπτες έπρεπε να διαθέτουν ειδική άδεια προκειμένου να εισέλθουν στο στρατιωτικό συγκρότημα, περιορισμός που άρθηκε το καλοκαίρι του 2006.
Συλλογή
Μεταφορικά και επιβατικά αεροσκάφη
Μαχητικά αεροσκάφη
Βομβαρδιστικά αεροσκάφη
Ελικόπτερα
Άλλα αεροσκάφη
