Νταϊάνα Ιγροπούλου
Η Νταϊάνα Ιγροπούλου (γενν.
στην Αθήνα στις 7 Αυγούστου 1991) είναι Ελληνίδα μοντέλο.
Βιογραφικά στοιχεία
Γεννήθηκε στην Αθήνα και το πλήρες όνομά της είναι Νταϊάνα-Λυδία Ιγροπούλου.
Το 2007 πριν ακόμα κλείσει τα 17 της χρόνια, συμμετείχε στον διαγωνισμό ομορφιάς Σταρ Ελλάς του ΑΝΤ1, διεκδικώντας ως ανήλικη τον τίτλο της Μις Γιανγκ τον οποίο και κέρδισε.
Με τον τίτλο αυτό συμμετείχε στα διεθνή καλλιστεία Miss Young International, όπου κέρδισε στον διαγωνισμό και στέφθηκε Queen of Universe 2007.
Δύο χρόνια αργότερα συμμετείχε και πάλι στα καλλιστεία Σταρ Ελλάς, αυτή τη φορά για τον κορυφαίο τίτλο.
Αν και θεωρείτο φαβορί για την κατάκτησή του, τελικά εξελέγη Β' Σταρ Ελλάς, ενώ εντύπωση προκάλεσε η δυσαρέσκεια που επέδειξε σε όλη τη διάρκεια του διαγωνισμού και κατά τη διάρκεια της στέψης της.
Έχει κάνει πολλές φωτογραφίσεις για περιοδικά ενώ έχει πάρει μέρος και σε διαφημιστικά σποτ.
