Ιρακινό Κουρδιστάν
thumb|200px|right thumb|200px|right thumb|200px|right Το Ιρακινό Κουρδιστάν ή Περιοχή του Κουρδιστάν (κουρδικά: Herêmî Kurdistanî, αραβικά:إقليم كردستان العراق, προφέρεται: Iqlĩm Kurdistãn) επίσης αναφέρεται ως Νότιο Κουρδιστάν (κουρδικά: باشووری کوردستان, Başûrî Kurdistan) ως τμήμα του Μείζονος Κουρδιστάν και είναι μια ημιαυτόνομη περιοχή στο Ιράκ, ομοσπονδιακά αναγνωρισμένη.
Συνορεύει στα ανατολικά με το Ιράν, στα βόρεια με την Τουρκία, στα δυτικά με τη Συρία και στα νότια με το υπόλοιπο Ιράκ.
Πρωτεύουσά του είναι η πόλη του Αρμπίλ, γνωστή στην κουρδική γλώσσα με την ονομασία Hewlêr.
Η αυτονομία του Ιρακινού Κουρδιστάν αναγνωρίζεται από το Ιράκ και από τα Ηνωμένα Έθνη, βάσει του ιρακινού Συντάγματος.
Διακυβέρνηση
Το Κουρδιστάν είναι κοινοβουλευτική δημοκρατία με εθνοσυνέλευση, αποτελούμενη από 111 έδρες.
Σημερινός πρόεδρος είναι o Μασούντ Μπαρζανί, ο οποίος εξελέγη στη διάρκεια των βουλευτικών εκλογών του 2005, οι οποίες διεξάγονται κάθε 4 χρόνια.
Σύμφωνα με δήλωσή του στο CNN, στις 23/06/2014 το Ιράκ διαλύεται και έχει έλθει η στιγμή αυτοπροσδιορισμού των Κούρδων του Ιράκ, που δεν είναι δυνατόν να γίνουν "όμηροι του άγνωστου"
Οι πιο πρόσφατες βουλευτικές εκλογές διεξήχθησαν στις 21 Σεπτεμβρίου 2013.
Επί συνόλου 111 εδρών, οι 11 προορίζονταν για τις μειονότητες.
Στις εκλογές έλαβαν μέρος 366 γυναίκες και 736 άντρες υποψήφιοι.
Συνολικά ήταν εγγεγραμμένοι 2.653.743
ψηφοφόροι στις 3 επαρχίες Ερμπίλ, Σουλαϊμανίγια και Ντοχούκ, από τους οποίους το 74% προσήλθαν στις κάλπες.
right|thumb|250px|Κατανομή των εδρών.
Κανένα κόμμα δεν συγκέντρωσε το απαιτούμενο ποσοστό προκειμένου να σχηματίσει αυτοδύναμη κυβέρνηση.
Η Πατριωτική Ένωση του Κουρδιστάν έχασε το 1/3 των εδρών της.
Εξελέγησαν συνολικά 77 άνδρες και 34 γυναίκες.
Στις 25 Ιουλίου του 2009 διεξήχθησαν εκλογές (βουλευτικές και προεδρικές) στο Ιρακινό Κουρδιστάν.
Συνολικά εγγεγραμμένοι ήταν 2,5 εκατ. πολίτες.
Για πρώτη φορά η εκλογή του προέδρου έγινε από το λαό Δεν επετράπη η ψηφοφορία σε ΚΟύρδους που ζούσαν εκτός Ιρακινού Κουρδιστάν.
Τα επίσημα αποτελέσματα έδειξαν ότι ο Μπαρζανί επανεξελέγη με ποσοστό 69,57% των ψήφων.
Στις βουλευτικές εκλογές, η κοινή λίστα των δύο ιστορικών κουρδικών κομμάτων, του PDK και του UPK , συγκέντρωσε το 57% των ψήφων.
Ο πρώην αντιπρόεδρος του Ιράκ, Μπαρχάμ Σαλίχ έγινε πρωθυπουργός στις 30 Σεπτεμβρίου 2009 και τον Απρίλιο του 2012 τον διαδέχθηκε ο Νετσερβάν Μπαρζανί.
