Ματθαίος Δεσποτόπουλος
Ο Ματθαίος Δεσποτόπουλος ήταν Έλληνας γυμναστής πανελληνιονίκης και Ολυμπιονίκης το 1906.
Είχε γεννηθεί στην Σμύρνη κι ήταν αθλητής του Απόλλων Σμύρνης είχε συμμετοχές και νίκες στους τοπικούς αγώνες της Σμύρνης τα "Απολλώνια" . Είχε πάρει μέρος στο πανελλήνιο πρωτάθλημα στίβου το 1904 όπου ήταν πρώτος στους κρίκους με δεύτερο τον συναθλητή του στον Απόλλωνα Θεολόγο Αναστάσογλου.
Συμμετείχε και στο μονόζυγο όπου ήταν δεύτερος με πρώτο τον Αναστάσογλου . Στούς κρίκους σύμφωνα με τον τύπο της εποχής μαζί με τον συμπαίκτη του Αναστάσογλου στον Απόλλωνα "κατέπληξαν το πλήθος διά της εξόχου εκτελέσεως των γυμνασμάτων τους" .
Στην Μεσολυμπιάδα του 1906 στην Αθήνα συμμετείχε στο γυμναστικό πένταθλο όπου ήταν δεύτερος και αργυρός Ολυμπιονίκης.
Το αγώνισμα έγινε στο Παναθηναϊκό στάδιο και περιελάμβανε τα αγωνίσματα δίζυγο, μονόζυγο, ιππικό εφαλτήριο άνευ λαβών, κρίκοι και άλμα σύνθετο εις μήκος και ύψος άνευ βατήρος.
Διακρίσεις
Κρίκοι
:1ος:1904
Μονόζυγο
:2ος: 1904
Γυμναστικό πένταθλο
:2ος: 1906
