304 Όλγα
Η 'Ολγα (Olga) είναι ένας αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,74.
Ανακαλύφθηκε το 1891 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.
Φυσικά χαρακτηριστικά
Η μέση διάμετρος της 'Ολγας υπολογίζεται σε 68 χιλιόμετρα, ενώ η μάζα της εκτιμάται σε 327 τρισεκατομμύρια τόνους για μέση πυκνότητα 2 gr/cm³.
Με αυτή την πυκνότητα, η επιτάχυνση της βαρύτητας στον ισημερινό της 'Ολγας θα είναι 1,9 cm/sec2 (515 φορές μικρότερη από την αντίστοιχη γήινη), ενώ η ταχύτητα διαφυγής από την επιφάνεια 35,9 m/sec (129 χιλιόμετρα την ώρα).Ο
φασματικός της τύπος είναι C (ανθρακούχος), ενώ το άλβεδό της είναι 0,049 (από δεδομένα του IRAS).
Η 'Ολγα περιστρέφεται γύρω από τον εαυτό της μία φορά κάθε 18 ώρες και 22 λεπτά, μία μάλλον αργή περιστροφή για αστεροειδή.
Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.
