Κωδικός Alias
Το Κωδικός Alias (Alias) ήταν μια αμερικάνικη κατασκοπευτική σειρά που δημιουργήθηκε από τον J.
J.
Abrams.
Η σειρά προβλήθηκε από τις 30 Σεπτεμβρίου 2001 μέχρι τις 22 Μαΐου 2006 από το τηλεοπτικό δίκτυο ABC.
Στη σειρά πρωταγωνιστεί η Τζένιφερ Γκάρνερ και υποδύεται τη Σίντεϋ Μπρίστοου, μια πράκτορα της CIA.
Η κύρια πλοκή ξεδιπλώνεται γύρω από την αναζήτηση και την ανάκτηση ορισμένων τεχνημάτων που δημιουργήθηκαν από τον Milo Rambaldi, έναν πλασματικό, εφευρέτη στο στυλ του Λεονάρντο Ντα Βίντσι και μια προφητεία από την περίοδο της Αναγέννησης.
Η λέξη alias, στα ελληνικά μεταφράζεται ως "ψευδώνυμο" ή "πλαστό όνομα" και αναφέρεται στα πολλά πρόσωπα που αλλάζει η πρωταγωνίστρια της σειράς για να επιτύχει τις διάφορες αποστολές της.
Βασικό Καστ
Guest Stars
Στο "Κωδικός Alias" έχουν κάνει την εμφάνισή του ορισμένοι πρώτης τάξεως αστέρες.
Ορισμένοι είχαν ημιπεριοδικούς ρόλους, άλλοι εμφανίζονται σε ένα ή δύο επεισόδια, αλλά και στις δύο περιπτώσεις ήταν βασικοί χαρακτήρες για την εξέλιξη της σειράς.
Ορισμένοι από τους πιο σημαντικούς guest stars ήταν οι εξής:
Μαλλιά και περούκες
Η σειρά είναι γνωστή για την τεράστια συλλογή από στυλ κουρεμάτων και περουκών που χρησιμοποιούνταν για τις μεταμφιέσεις της Σίντεϋ αλλά και των υπόλοιπων πρωταγωνιστών.
Ο βασικός υπεύθυνος για τις κομμώσεις, Michael Reitz, ήταν υποψήφιος για το Έμμυ Καλύτερου Hairstyling σε Τηλεοπτική Σειρά, για 5 χρονιές συνεχόμενα (2002-2006) χωρίς όμως να κερδίσει κανένα από αυτά.
Διακρίθηκε όμως στην ίδια κατηγορία με το βραβείο του Σωματείου των "Hollywood Makeup Artist and Hair Stylist".
Ηλεκτρονικό Παιχνίδι
Το ηλεκτρονικό παιχνίδι Alias, που είναι βασισμένο στη σειρά, είναι ένα τρισδιάστατο παιχνίδι δράσης για PC, PlayStation 2 και Xbox.
Η πλοκή έχει γραφτεί από τους δημιουργούς της σειράς και στο παιχνίδι ακούγονται οι φωνές του αυθεντικού καστ.
Το παιχνίδι προσδιορίζεται χρονικά ανάμεσα στα γεγονότα των επεισοδίων 19 και 20 της δεύτερης περιόδου και επιτρέπει στον παίκτη να μπει στη θέση της Σίντεϋ η οποία έχει να αντιμετωπίσει αρκετές αποστολές σε διάφορες τοποθεσίες και περιλαμβάνει τη χρήση ορισμένων από της κατασκοπευτικές ικανότητες που χρησιμοποιεί η Σίντεϋ στη σειρά.
