138 Τολόζα
Η Τολόζα (Tolosa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,75.
Ανακαλύφθηκε το 1874 από τον Γάλλο αστρονόμο Ανρί Ζοζέφ Περροτέν, που παρατηρούσε από την Τουλούζη, και έλαβε το αρχικό (λατινικό) όνομα της πόλεως αυτής.
Φυσικά χαρακτηριστικά
Η μέση διάμετρος της Τολόζας είναι 45,5 km.
Η μάζα της εκτιμάται σε 99 τρισεκατομμύρια τόνους.
Η μέση επιτάχυνση της βαρύτητας στον ισημερινό της Τολόζας εκτιμάται σε 1,27 cm/sec², δηλαδή η βαρύτητα εκεί είναι 771 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 24,1 m/sec (87 χιλιόμετρα την ώρα).
Ο φασματικός τύπος της Τολόζας είναι S (λιθώδης).
Η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν.
Δεν είναι γνωστό αν και με ποια περίοδο περιστρέφεται η Τολόζα γύρω από τον εαυτό της.
