Νικόλαος Γιαννιός
Ο Νικόλαος Γιαννιός (1885-1958) ήταν σοσιαλιστής, εκδότης σοσιαλιστικών εφημερίδων και ο επικεφαλής της δεξιάς πτέρυγας στο ιδρυτικό συνέδριο του ΣΕΚΕ το 1918 στον Πειραιά.
Βιογραφικό
Γεννήθηκε στην Άνδρο το 1885.
Το 1911 ίδρυσε το Σοσιαλιστικό Κέντρο Αθηνών.
Ήταν ο εκδότης των περιοδικών Λαός, Σοσιαλιστικά Φύλλα και Σοσιαλιστική Ζωή και των εφημερίδων Σοσιαλισμός και Κοινωνία.
Στο πρώτο συνέδριο του ΣΕΚΕ τάχθηκε ενάντια στις επαναστατικές απόψεις που υποστήριζε η πλειοψηφία των μελών του κόμματος και υποστήριξε τον Ελευθέριο Βενιζέλο και την πολιτική του για την Μεγάλη Ελλάδα, σε συνδυασμό με έναν ανθρωπιστικό σοσιαλισμό.
Τελικά τόσο ο ίδιος όσο και οι υποστηρικτές του αποχώρησαν από το συνέδριο καθώς δεν έγιναν δεκτές οι θέσεις του.
Σχετικά με την αποχώρηση του και τις θέσεις του κόμματος δήλωσε:
"Ιδρυταί του ΚΚΕ, τόσον εις τας Αθήνας όσον και εις την Θεσσαλονίκην, ήσαν Ισραηλίται ή κρυπτοεβραίοι Έλληνες, το δε κίνημά των, παρ' όλα τα σοσιαλιστικά φαινόμενα ή προσχήματα, ήτο εβραϊκόν εθνικιστικόν.
Το υπό την ηγεσίαν μου τότε Σοσιαλιστικόν Κέντρον Αθηνών (έτος Ιδρύσεως 1911) ουδέν μέρος έλαβεν εις την ίδρυσιν του ΚΚΕ.
Τουναντίον, προσεπαθήσαμεν, μεταβάντες εις τα γραφεία του, οδός Ευριπίδου, ν' αποτρέψωμεν τους νεοφώτιστους κομμουνιστές από του να προσχωρήσουν εις την Μόσχαν, προβλέψαντες ποία κρίσις και ποία δεινά επερίμεναν τον σοσιαλισμόν της Ελλάδος και την Ελλάδα από την σοβιετικήν παρερμηνείαν του Μαρξισμού.
Δυστυχώς, τα σοσιαλιστικά μας επιχειρήματα δεν εισηκούσθησαν, εφόσον η εβραϊκή ηγεσία είχε τους ιδικούς της ανθελληνικούς σκοπούς, οι δε γύρω αυτής Έλληνες προλετάριοι ήσαν αγράμματοι και αφελείς.
Προσήλθαμεν εν τούτοις, ως μειοψηφία, εις το πρώτον Σοσιαλιστικόν Συνέδριον (1918), ηγωνίσθημεν και πάλιν, αλλ' απεχωρήσαμεν εν τέλει δια να μη γίνωμεν όργανα της κομμουνιζούσης εβραϊκής πλειοψηφίας.
Έκτοτε, οι παλαιοί σοσιαλισταί, επολεμήσαμεν και πολεμούμεν φανερά και τίμια τον Μπολσεβικισμόν, καθώς και τους κατοπινούς διφορούμενους "συναγωνιστάς" του"
Στη συνέχεια συμμετείχε στη δημιουργία σοσιαλιστικών κομμάτων, όπου όμως δεν είχαν απήχηση.
Πέθανε στην Αθήνα το 1958.
Εργογραφία
Πηγή
