Σκαρλάτος Καλλιμάχης
Ο Σκαρλάτος Καλλιμάχης (1773 - 12 Δεκεμβρίου 1821) ήταν ηγεμόνας της Μολδαβίας.
Βιογραφικά στοιχεία
Γεννήθηκε στην Κωνσταντινούπολη το 1773.
Ήταν Μέγας Δραγουμάνος της Υψηλής Πύλης από το 1801 ως 1806, Πρίγκηπας της Μολδαβίας κατά διαδοχικά διαστήματα από το 1806 ως το 1819, και Πρίγκηπας της Βλαχίας από τον Φεβρουάριο ως το Ιούνιο του 1821.
Η καταγωγή του ήταν από την οικογένεια Γκίκα της Ρουμανίας, γιος του Αλεξάνδρου Καλλιμάχη και της Ρωξάνας Γκίκα.
Παντρεύτηκε την Σμαράγδα Μαυρογέννη.
Το 1810, κατά την διάρκεια του Ρωσοτουρκικού πολέμου φυλακίστηκε από τους Ρώσους και μεταφέρθηκε στο Χάρκοβο.
Επανήλθε στον θρόνο της Μολδαβίας το 1812.
Το 1819 ο Καλλιμάχης κατηγορήθηκε ότι συνωμοτούσε με τους Ρώσους και μεταφέρθηκε στην Κωνσταντινούπολη για να εκτελεσθεί, κατόρθωσε όμως να αθωωθεί και να αυξήσει την πολιτική του δύναμη.
Δηλητηριάστηκε και πέθανε στην Κλαυδιούπολη της Βιθυνίας στις 12 Δεκεμβρίου του 1821 υπό μυστηριώδεις συνθήκες.
Έργο του
Ο Σκαρλάτος Καλλιμάχης ως άρχοντας έκανε νομοθετικό έργο και περιέκοψε την φορολογία προς όφελος των Βογιάρων.
Πήρε μέτρα εναντίον της Βουβωνικής Πανώλης που έπληξε τη Βλαχία και ιδίως το Βουκουρέστι τα έτη 1813-14.
Έκανε έργα οδοποιίας και σανιδόστρωσε δρόμους.
Υποστήριξε την γλωσσική αναρρύθμιση της Ρουμανικής γλώσσας του Γεωργίου Ασάχη και καθιέρωσε την καλλιέργεια πατάτας στην Μολδαβία.
Πηγές
