Όλγα Χατζηνικολάου
Η Όλγα Χατζηνικολάου, γεννημένη στις 4 Ιουλίου 1981 στην Αθήνα, είναι Ελληνίδα καλαθοσφαιρίστρια.
Διαθέτοντας ύψος 1,81 μέτρα αγωνίζεται στη θέση του Shooting Guard.
Βιογραφικά στοιχεία
Η Χατζηνικολάου ξεκίνησε την καριέρα της από την ομάδα του Παπάγου, όπου και αγωνίστηκε μέχρι το 1997.
Ακολούθησε η μεταγραφή της στην Ηλιούπολη και στον Αστέρα Εξαρχείων, όπου αγωνίστηκε κατά τη χρονική περίοδο 2001-2005.
Από το 2005 μέχρι το 2009 αγωνίστηκε στις Εσπερίδες Καλλιθέας, σύλλογο με τον οποίο πανηγύρισε την κατάκτηση δύο Πρωταθλημάτων Ελλάδας (20062008) και τεσσάρων Κυπέλλων Ελλάδος (2005200620072008).
Το καλοκαίρι του 2009 έλαβε μεταγραφή από κοινού με τη συμπαίκτριά της, Δήμητρα Καλέντζου στον τότε πρωταθλητή Αθηναϊκό.
Αγωνιζόμενη στην ομάδα αυτή πανηγύρισε το Τριπλ Κράουν του 2010, δηλαδή την κατάκτηση την ίδια χρονιά του Πρωταθλήματος, του Κυπέλλου και του EuroCup.
Το καλοκαίρι του 2010 ανανέωσε τη συνεργασία της με τον Αθηναϊκό.
Αποτελεί την αθλήτρια που κατατάσσεται στη δεύτερη θέση των τροπαιούχων για το θεσμό του Κυπέλλου Ελλάδος, με 5 στο σύνολο, ενώ αναδείχθηκε και MVP του τελικού του 2010 ανάμεσα στον Αθηναϊκό και τη Φ.Ε.Α.
Η Χατζηνικολάου αγωνίζεται με την Εθνική Ελλάδος Γυναικών από το 2001.
Συμμετείχε στους Μεσογειακούς Αγώνες 2001 και στα Ευρωπαϊκά Πρωταθλήματα (EuroBasket) του 2007 και 2009.
Η 5η θέση στο Πανευρωπαϊκό του 2009 στη Λετονία αποτελεί και τη σημαντικότερη επιτυχία της.
Το 2010 αναμένεται να συμμετάσχει στο Παγκόσμιο Πρωτάθλημα Γυναικών στην Τσεχία.
Το 2009 η Όλγα Χατζηνικολάου εκλέχτηκε Αντιπρόεδρος του διοικητικού συμβουλίου του Συνδέσμου Αθλητριών Καλαθοσφαίρισης, οργάνου αντίστοιχου του Π.Σ.Α.Κ.
για τους άνδρες αθλητές.
