Δήμος Μακεδνών
Ο δήμος Μακεδνών ήταν δήμος του νομού Καστοριάς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου.
Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Καστοριάς.
Βρισκόταν στο κεντρικό τμήμα του νομού, και ήταν ένας από τους δήμους που περιβάλλουν την λίμνη Ορεστιάδα.
Αποτελούταν από 3 δημοτικά διαμερίσματα, καταλάμβανε έκταση 37,7 Km2 και είχε συνολικό πληθυσμό 3.468 κατοίκους.
Έδρα του δήμου ήταν το Μαυροχώρι.
Ο δήμος περιλάμβανε τα παρακάτω δημοτικά διαμερίσματα και οικισμούς:
Δ.δ.
Μαυροχωρίου [ 1.554 ]
:* το Μαυροχώρι [ 1.409 ]
:* η Κρεπενή [ 145 ]
Δ.δ.
Δισπηλιού - το Δισπηλιό [ 1.186 ]
Δ.δ.
Πολυκάρπης - η Πολυκάρπη [ 728 ]
