Εδμόνδος του Ρίτσμοντ
Ο Εδμόνδος Τυδώρ, 1ος κόμης του Ρίτσμοντ (1430 - 3 Νοεμβρίου 1456) ήταν πατέρας του βασιλιά της Αγγλίας Ερρίκου Ζ'.
Δεύτερος γιος του κόμητος Όουεν Τυδώρ και της Αικατερίνης Βαλουά, στον δεύτερο γάμο της μετά τον θάνατο του πρώτου συζύγου της βασιλιά της Αγγλίας Ερρίκου Ε'.
Ο ετεροθαλής αδελφός του, βασιλιάς Ερρίκος Στ', τον αναγνώρισε και του έδωσε τον τίτλο του κόμητος του Ρίτσμοντ (1452).
Στις 1 Νοεμβρίου 1455, παντρεύτηκε την 13χρονη Μαργαρίτα Μπωφόρ, κόρη του Ιωάννη Μποφόρ, 1ου δούκα του Σόμερσετ, αλλά λίγο αργότερα συνελήφθη από τα μέλη του Οίκου της Υόρκης και φυλακίστηκε στο κάστρο του Καρμάρθεν, όπου πέθανε από πανώλη.
Ο γιος του, Ερρίκος, γεννήθηκε 7 μήνες μετά τον θάνατο του.
