Χάνα Μοντάνα
Η σειρά Χάνα Μοντάνα (Hannah Montana) είναι μια πολυβραβευμένη αμερικάνικη σειρά, η οποία άρχισε να προβάλλεται στις 24 Μαρτίου 2006 στο Disney Channel.
Η σειρά επικεντρώνεται σε ένα κορίτσι που έχει διπλή ζωή, την ημέρα ως ένα συνηθισμένο κορίτσι που ονομάζεται Μάιλι Στιούαρτ (Μάιλι Σάιρους) και το βράδυ ως μια διάσημη τραγουδίστρια ονόματι Χάνα Μοντάνα, κρατώντας κρυφή την ταυτότητά της.
Ο τρίτος κύκλος άρχισε να προβάλλεται στις 2 Νοεμβρίου 2008 και προβαλλόταν μέχρι τον Ιούλιο.
Η επίσης δημοφιλής κινηματογραφική μεταφορά Χάνα Μοντάνα: Η ταινία (Hannah Montana: The Movie) προβαλλόταν στους κινηματογράφους από τις 10 Απριλίου 2009.
Η σειρά ανανεώθηκε για τέταρτο και τελευταίο κύκλο από τη Ντίσνεϊ.
Στην Ελλάδα η σειρά προβάλλεται από την ΕΤ1 και είναι μεταγλωτισμένη, ενώ προβάλλεται και από την ελληνική έκδοση του Disney Channel μέσω των συνδρομητικών υπηρεσιών της NOVA και του Conn-x TV.
Ο τρίτος κύκλος επεισοδίων της σειράς ολοκληρώθηκε στην Ελλάδα από την ΕΡΤ στις 22 Δεκεμβρίου 2009 και μετά από το Disney Channel στην Αμερική στις 14 Μαρτίου 2010.
Πρόκειται για παγκόσμια αποκλειστικότητα της ΕΡΤ.
Παραγωγή
Το αρχικό όνομα της κεντρικής ηρωίδας ήταν Zoe Stewart και το ονομα του Alter-ego της Anna Cabana, και η σειρά θα λεγόταν Η Μυστικη Ζωη της Zoe Stewart/Anna Cabana.
Έπειτα, το όνομα άλλαξε σε Chloe Stewart και το ονομα του Alter-ego Hannah Montana κι η σειρά θα λεγόταν Η Μυστικη Ζωη της Chloe Stewart/Hannah Montana.
Αργότερα, όμως, οταν η Μάιλι Σάιρους πήρε το ρόλο το όνομα άλλαξε σε Miley Stewart, κι ο τίτλος της σειράς έγινε απλώς Hannah Montana (Χάνα Μοντάνα).
Η Μάιλι Σάιρους πήρε το ρόλο σε ηλικία 12 ετών.
Ένα χρόνο πριν είχε δοκιμαστεί στην οντισιόν αλλά δεν την είχαν επιλέξει επειδή ήταν πολύ μικρή.
Πλοκή
Η Χάνα Μοντάνα είναι μία ποπ σταρ που ζει το όνειρο.
Εντυπωσιακές συναυλίες, πολυτελείς λιμουζίνες, και μία ντουλάπα γεμάτη με τις τελευταίες τάσεις της μόδας.
Κάτω από τη λάμψη και τη δόξα όμως, κρύβει το δικό της μυστικό.
Είναι απλά η Μάιλι Στιούαρτ, μία συνηθισμένη, καθημερινή έφηβη.
Η Μάιλι πρέπει να κρατήσει μυστική τη διάσημη ταυτότητά της, ενώ ταυτόχρονα προσπαθεί να αντιμετωπίσει τις σχολικές εργασίες, τον έρωτα, και την αλήθεια απέναντι στον ίδιο της τον εαυτό.
Μέσα από κωμικοτραγικές καταστάσεις τα καταφέρνει, παραμένοντας πραγματικά ξεχωριστή.
Χαρακτήρες & Καστ ηθοποιών
Βασικοί Χαρακτήρες
Έλληνες Μεταγλωττιστές:
Επισκόπηση Σειράς
