Κωνσταντίνος Δαγρές
Ο Κωνσταντίνος Δαγρές (1821 - 1898) ήταν Έλληνας πολιτικός του 19ου αιώνα.
Βιογραφικά στοιχεία
Γεννήθηκε στην Βρωμοβρύση της Αμφείας στις αρχές Ιουλίου 1821.
Πατέρας του ήταν ο Αθανάσιος Δαγρές.
Με τον θάνατο του πατέρα του ο Κωνσταντίνος έμεινε ορφανός σε βρεφική ηλικία σαράντα ημερών.
Έμαθε τα πρώτα γράμματα στον ιερέα του χωριού του.
Παραπάνω δεν πήγε σχολείο, και όμως εξελίχθηκε σε δεινό ρήτορα.
Εκλέχτηκε Βουλευτής Καλαμών το 1851, και από τότε έβγαινε συνέχεια βουλευτής.
Διετέλεσε για μεγάλο διάστημα Νομάρχης και Διευθυντής της Αστυνομίας Αθηνών.
Έγινε πληρεξούσιος στις Εθνικές Συνελεύσεις και αγωνίστηκε με πολύ αυταπάρνηση υπέρ των λαϊκών ελευθεριών.
Επί Όθωνος ήταν από τους πρώτους που υπεράσπιζαν την ιδέα της μεταπολίτευσης.
Σε κλήρωση που έγινε του ανατέθηκε ο φόνος του βασιλιά.
Αρνήθηκε όμως, θεωρώντας την δολοφονία άνομη και άνανδρη πράξη και όχι αντάξια των αγωνιστών που πολεμούν με θεμιτά μέσα.
Απεβίωσε στις 4 Ιανουαρίου 1898.
Πηγές
