Ήρωας της Ρωσικής Ομοσπονδίας
Ο "Ήρωας της Ρωσικής Ομοσπονδίας" (ρωσ .Герой Российской Федерации) είναι το υψηλότερο βραβείο της Ρωσικής Ομοσπονδίας και απονέμεται για εξαιρετικά επιτεύγματα.
Ιστορία
Το βραβείο δημιουργήθηκε ως απόγονος του βραβείου "Ήρωας της Σοβιετικής Ένωσης" στις 20 Μαρτίου 1992, και τέθηκε σε ισχύ την ίδια μέρα με απόφαση του Ανωτάτου Σοβιέτ της Ρωσικής Ομοσπονδίας.
Η πρώτη απονομή ήταν στον αστροναύτη Σεργκέι Κρικάλεφ, για την μεγαλύτερη παραμονή στο διάστημα με το διαστημικό σταθμό "Μιρ".
Ανάμεσα στους βραβευμένους είναι οι αστροναύτες Γκενάντι Παντάλκα και Βαλέρι Πολιάκοφ, οι στρατηγοί Βλαντιμίρ Σαμάνοφ, Γκενάντι Τρόσεφ, Βίκτορ Γκερμανόβιτς, Σεργκέι Σσοϊγκού, οι αθλητές Λιουμπόφ Γιεγκόροβα, Αλεξάντερ Καρέλιν, Λαρίσα Λαζούτινα και οι πολιτικοί Αχμάντ Καντίροφ και Ραμζάν Καντίροφ.
Πολλές απονομές του βραβείου αφορούν βετεράνους του Μεγάλου Πατριωτικού Πολέμου που για τον ένα ή τον άλλο λόγο δεν έλαβαν αντίστοιχο βραβείο νωρίτερα, ανάμεσα τους και μια γυναίκα πιλότος, η Λίντια Σουλάκινα.
Τα περισσότερα όμως βραβεία απονεμήθηκαν σε στρατιώτες που συμμετείχαν στους πολέμους της Τσετσενίας.
Επιπλέον, οι ρώσοι κοσμοναύτες λαμβάνουν το βραβείο με την πρώτη πτήση τους στο διάστημα.
Είναι αξιοσημείωτο ότι τέσσερεις Ήρωες της Ρωσικής Ομοσπονδίας ήταν και Ήρωες της Σοβιετικής Ένωσης: ο Σεργκέι Κριβάλεφ, ο Βαλέρι Πολιάκοφ, ο Νικολάι Μαϊντάνοφ και ο Αρτούρ Τσιλινγκάροφ.
Επίσης ο σχεδιαστής όπλων, Μιχαήλ Καλάσνικοφ, εκτός από "Ήρωας της Ρωσικής Ομοσπονδίας" είναι και "Ήρωας της Σοσιαλιστικής Εργασίας".
Υπήρχαν φορές, όμως, που οι βραβευμένοι αρνήθηκαν να παραλάβουν το βραβείο.
Ένας από αυτούς ήταν ο Λεβ Ρόχλιν, ο οποίος συμμετείχε στον πόλεμο της Τσετσενίας, λέγοντας ότι δεν έχει δικαίωμα να παίρνει βραβείο για στρατιωτικές επιχειρήσεις στα πάτρια εδάφη.
Στατιστικές απονομών ανά χρονιά
Στατιστικές απονομών ανά λόγο
Στατιστικές απονομών σε στρατιωτικούς
