Λιλαία
Η Λιλαία είναι χωριό του νομού Φωκίδας και ανήκει στον δήμο Δελφών.
Είναι χτισμένη σε υψόμετρο 330 μέτρων στο λεκανοπέδιο του Κηφισού κοντά στους πρόποδες του Παρνασσού.
Ο πληθυσμός της σύμφωνα με την απογραφή του 2011 είναι 332 κάτοικοι.
Μέχρι το 1920 ονομαζόταν Κάτω Αγόριανη, οπότε και μετονομάστηκε σε Λιλαία λόγω της αρχαίας Φωκικής πόλης Λιλαίας που βρισκόταν σ' αυτή την περιοχή.
Πολύ κοντά στην Λιλαία βρίσκονται οι πηγές του Κηφισού.
Πορεία του πληθυσμού:
Ιστορικά στοιχεία
Το χωριό υπέστη μεγάλες καταστροφές από τους Γερμανούς κατακτητές οι οποίοι τον Οκτώβριο του 1943 το έκαψαν σχεδόν ολοσχερώς, με αφορμή την περισυλλογή αμερικανών τραυματισμένων πιλότων, από τους κατοίκους του χωριού και από αντάρτες του ΕΛΑΣ.
Από τα 160 σπίτια που είχε τότε το χωριό κάηκαν τα 150 ενώ εκτελέστηκαν συνολικά 11 άμαχοι.
Η αρχαία Λιλαία
Η Λιλαία ήταν αρχαία φωκική πόλη, από τις ισχυρότερες της αρχαίας Φωκίδας.
Αναφέρεται για πρώτη φορά από τον Όμηρο στον κατάλογο των Νεών.
Ήταν μία από τις εννιά φωκικές πόλεις που είχαν συμμετάσχει στον Τρωικό πόλεμο . Η Λιλαία βρισκόταν κοντά στις πηγές του ποταμού Κηφισού δίπλα στις οποίες υπήρχε ιερό αφιερωμένο στον θεοποιημένο ποταμό.
Ο Ηρόδοτος δεν την αναφέρει στις πόλεις που κατέστρεψαν οι Πέρσες.
Πιθανόν γιατί εκείνη την περίοδο άνηκε στους γειτονικούς Δωριείς της Δωρίδας ή γιατί ήταν αδύνατη η κατάληψη της πόλης λόγω των πολύ ισχυρών τειχών που διέθετε . Η Λιλαία καταστράφηκε κατά τον Γ΄ Ιερό Πόλεμο από τον Φίλιππο Β΄ της Μακεδονίας αλλά ξαναχτίστηκε τα επόμενα χρόνια.
Από την αρχαία Λιλαία σώζονται σήμερα σε καλή κατάσταση τα τείχη της πόλης.
Πηγές - Παραπομπές
