Α.Ο. Χαλκίδα
Ο Αθλητικός Όμιλος Χαλκίς (ή Α.Ο.
Χαλκίδας, όπως είναι γνωστός) δημιουργήθηκε το 1967, ύστερα από αναγκαστική συγχώνευση που επέβαλε το δικτατορικό καθεστώς του Ολυμπιακού Χαλκίδος και του Ευρίπου Χαλκίδος.
Έχει έδρα το Δημοτικό Στάδιο της Χαλκίδας.
Τα χρώματα της ομάδας είναι το μπλε και το μαύρο και το έμβλημά της είναι η νύμφη Αρέθουσα.
Ένας από τους μεγαλύτερους παράγοντες και πρωταρχικό μέλος του Α.Ο.
Χαλκίς ήταν ο Τάσος Καμπούρης, το όνομα του οποίου έχει δοθεί στο Κλειστό Γυμναστήριο Κανήθου της πόλης.
Ιστορία
Ο Ολυμπιακός Χαλκίδος, ιστορικός σύλλογος της πόλης με έτος ίδρυσης το 1926, πρωταγωνιστούσε στο επαρχιακό ποδόσαφαιρο και τη σεζόν 1963-94 έπαιξε στην Α΄ Εθνική.
Προήλθε απο την συγχώνευση δύο συνοικιακών ομάδων, του Ηρακλή και του Άρη.
Ο Εύριπος Χαλκίδος αγωνιζόταν στη Β΄ Εθνική από την πρώτη σεζόν που καθιερώθηκε μόνιμα, το 1961-62, με εξαίρεση την περίοδο 1963-64.
Το αρχικό όνομα του σωματείου ήταν Ένωσις Χαλκίδος και είχε ιδρυθεί το 1925, έπειτα απο την συγχώνευση των συνοικιακών ομάδων Ελευθερία και Σφαίρα.
Ως Ένωση αγωνίστηκε στη Β΄ Εθνική το 1961-62.
Στη συνέχεια μετονομάστηκε σε Εύριπο και ταυτόχρονα απορρόφησε δυο άλλες παλιές ομάδες της πόλης, την Προποντίδα (1926) και την Α.Ε.Κ Χαλκίδας (1928), οι οποίες συνέχισαν να υπάρχουν αποδυναμωμένες .
Τη σεζόν 1966-67 και οι δυο δυνατές ομάδες της πόλης βρέθηκαν στη Β΄ Εθνική, στον 2ο όμιλο, όπου τερμάτισαν στην 4η (ο Ολυμπιακός) και στην 9η θέση (ο Εύριπος).
Το καλοκαίρι του 1967 γίνεται η συγχώνευση του Ολυμπιακού Χαλκίδας και του Ευρίπου.
Σε μια ιστορική γενική συνέλευση στον κινηματογράφο Νίκη, τα δύο πρώτα θέματα που τέθηκαν προς συζήτηση ήταν η ονομασία της νέας ομάδας και η εκλογή διοικητικού συμβουλίου.
Αποφασίστηκε ομόφωνα το όνομα της νέας ομάδας να είναι Αθλητικός Όμιλος Χαλκίς (Α.Ο.
Χαλκίς), γιατί θέλανε να εκπροσωπεί επάξια την πόλη της Χαλκίδας.
Στο άλλο θέμα της διοίκησης και πάλι ομόφωνα αποφασίστηκε πρόεδρος να είναι ο τότε αιρετός δήμαρχος, Σκούρας και το Δ.Σ (επταμελές) να έχει σαν μέλη από τρεις συμβούλους που θα προέρχονταν από κάθε ομάδα . Έτσι ξεκίνησε ο Α.Ο.
Χαλκίς, από την Β' Εθνική και την επόμενη χρονιά, 1968-69, ανέβηκε στην Α' Εθνική κατηγορία αλλά δεν κατάφερε να παραμείνει και δεύτερη.
Μέχρι το 1989 η ομάδα αγωνιζόταν στην Β' Εθνική και 6 φορές στην Γ'.
Από το 1989 η ομάδα της Χαλκίδας έπαιζε μεταξύ Γ' και Δ' Εθνικής.
Από το 1996-2003 η ομάδα ήταν Δ' Εθνική.
Το 2003-04 ο Α.Ο.
Χαλκίς επέστρεψε στην Γ' Εθνική.
Όμως οι τότε πρόεδροι Κορλός και Πολυκράτης, φρόντισαν να αδειάσουν το ταμείο του Α.Ο.
Χαλκίς και να στείλουν τον Α.Ο.
Χαλκίς την επόμενη χρονιά στο τοπικό πρωτάθλημα όπου παρέμεινε για 6 χρόνια.
Μετά το τέλος της δικτατορίας και έπειτα από αίτηση που υποβλήθηκε στο πρωτοδικείο Χαλκίδας, η δικαιοσύνη δέχθηκε πως η συγχώνευση των δύο συλλόγων ήταν παράνομη.
Έτσι ο Ολυμπιακός δραστηριοποιήθηκε εκ νέου και συγχωνεύθηκε με τον Πρωτέα Χαλκίδας.
Τίτλοι
Συμμετοχές ανά κατηγορία
Αγωνιστική πορεία
Σημείωση
* Στα μπαράζ ανόδου του 2002-03 ο Α.Ο.
Χαλκίς είχε χάσει από τον Ηλυσιακό στην Λιβαδειά με σκορ 5-2.
Στην συνέχεια η ΕΠΟ αποφάσισε τη διεξαγωγή επί πλέον μπαράζ ανόδου, στα οποία οι ηττημένοι των 5 αγώνων (Ποντιακός Νέας Σάντας, ΠΑΣ Αβέρωφ, Ατσαλένιος, Πιερικός και Α.Ο.
Χαλκίς) δημιούργησαν έναν όμιλο.
Από τον όμιλο αυτό ο Α.Ο.
Χαλκίς και ο Ατσαλένιος, προβιβάστηκαν στην Γ' Εθνική κατηγορία.
** Απο την χρονιά 2013-2014, η Δ' Εθνική κατηγορία καταργήθηκε.
Ο υποβιβασμός απο την Γ' Εθνική κατηγορία, οδηγεί στα τοπικά πρωταθλήματα των νομών.
Κύπελλο Ελλάδος
Κύπελλο ΕΠΣ Ευβοίας (τελικοί)
