Φ.Ε.Α. Ν. Φιλαδέλφειας / Ν. Χαλκηδόνας
Η Φιλαθλητική Ένωση Αθλοπαιδιών Νέας Φιλαδέλφειας – Νέας Χαλκηδόνας είναι ελληνικός αθλητικός σύλλογος, ο οποίος δραστηριοποιείται στην περιοχή του Δήμου Φιλαδέλφειας - Χαλκηδόνος, στο Νομό Αττικής.
Επίσημο έτος ίδρυσής του είναι το 1989 και αγωνίζεται με χρώματα το κόκκινο και το λευκό.
Δραστηριοποιείται αποκλειστικά στο χώρο της καλαθοσφαίρισης διατηρώντας τμήματα γυναικών, ανδρών, νεανίδων, κορασίδων, εφήβων, παίδων και υποδομών.
Από το 2009 όλα τα τμήματα της Φ.Ε.Α.
αγωνίζονται στο νέο Κλειστό Γήπεδο της Νέας Φιλαδέλφειας, χωρητικότητας 400 θέσεων.
Ονομασία
Μετά την ίδρυσή της το 1989, η "Φιλαθλητική Ένωση '96" ενώθηκε το Μάιο του 2003 με τον "Άτταλο".
Απέκτησε νέα ονομασία, "Φιλαθλητική Ένωση Άτταλος", για να μετονομαστεί τον Ιούνιο του 2007 σε "Φιλαθλητική Ένωση Αθλοπαιδιών Νέας Φιλαδέλφειας – Νέας Χαλκηδόνας".
Τμήμα καλαθοσφαίρισης ανδρών
Το ανδρικό τμήμα καλαθοσφαίρισης της Φ.Ε.Α.
συμμετείχε την περίοδο 2004-05 στο Πρωτάθλημα της Γ' Εθνικής Κατηγορίας, καταλαμβάνοντας την 9η θέση στον τελικό βαθμολογικό πίνακα.
Την επόμενη περίοδο, 2005-06, τερμάτισε στη 10η θέση, με αποτέλεσμα να υποβιβαστεί στο τοπικό του πρωτάθλημα.
Κατά την περίοδο 2006-07 αγωνίστηκε στο πρωτάθλημα της Α' Κατηγορίας Ανδρών της Ε.Σ.Κ.Α., τερματίζοντας στην 11η θέση σε σύνολο 16 ομάδων.
Τις επόμενες δύο περιόδους συμμετείχε στο Πρωτάθλημα της Β' Κατηγορίας Ανδρών.
Με προπονητή το Μάριο Δεσποτάκη κατόρθωσε να επιστρέψει την περίοδο 2009-10 στην κορυφαία κατηγορία του Τοπικού Πρωταθλήματος, όπου δεν κατόρθωσε να παραμείνει τελικά πάνω από ένα έτος.
Στην τελική κατάταξη κατέλαβε τη 14η γνωρίζοντας τον υποβιβασμό στην αμέσως κατώτερη κατηγορία.
Την επόμενη χρονιά, 2010-11, η Φ.Ε.Α.
ολοκλήρωσε τις αγωνιστικές της υποχρεώσεις στην 6η θέση της Β' Κατηγορίας Ανδρών (1ος Όμιλος) σε σύνολο 16 ομάδων.
Την περίοδο 2011-12 ο σύλλογος τερμάτισε στην 6η θέση του βαθμολογικού πίνακα σε σύνολο 14 ομάδων.
Την αγωνιστική περίοδο 2012-13, οπότε και ο σύλλογος αγωνίστηκε και πάλι στη Β' Κατηγορία και συγκεκριμένα στον 1ο Όμιλο, τερμάτισε στην 5η θέση της κανονικής περιόδου, λαμβάνοντας το δικαίωμα να αγωνιστεί στα play-offs ανόδου.
Εκεί αναμετρήθηκε με την Ολυμπιάδα Παπάγου, η οποία πέρασε εν τέλει στον τελικό με 3-0 αγώνες.
Κατά την τρέχουσα αγωνιστική περίοδο, 2013-14, η Φ.Ε.Α.
Ν.
Φιλαδέλφειας / Ν.
Χαλκηδόνας διαγωνίζεται στο Πρωτάθλημα της Β' Κατηγορίας Ανδρών που διοργανώνει η Ε.Σ.Κ.Α.
Ε.Σ.Κ.Α.
και συγκεκριμένα στον 1ο Όμιλο.
Στο Κύπελλο Ανδρών της ίδιας Ένωσης γνώρισε την ήττα στην Γ' Φάση από το Νικηφόρο με σκορ 50-73, με αποτέλεσμα να αποκλειστεί από τη συνέχεια της διοργάνωσης.
Έδρα του συλλόγου είναι το Κλειστό Γυμναστήριο Νέας Φιλαδέλφειας, χωρητικότητας 400 θεατών.
Πρόεδρος του συλλόγου είναι ο Γιάννης Μητρόπουλος, ενώ καθήκοντα πρώτου προπονητή διατηρεί ο Κυριακός Κοσμίδης.
Τμήμα γυναικείας καλαθοσφαίρισης
Κατά την αγωνιστική περίοδο 2004-05, οπότε και η ομάδα αγωνιζόταν ακόμη με την επωνυμία Φ.Ε.
Άτταλος, η κατάληψη της κορυφής του βαθμολογικού πίνακα της Α' Κατηγορίας Γυναικών της Ε.Σ.Κ.Α. την οδήγησε στα εθνικά πρωταθλήματα.
Προπονητής την περίοδο αυτή ήταν ο Κυριάκος Κοσμίδης.
Πραγματοποιώντας το ντεμπούτο της στην Α2 Εθνική Κατηγορία την περίοδο 2005-06 κατέλαβε την 9η θέση στον τελικό βαθμολογικό πίνακα.
Την επόμενη χρονιά, 2006-07, σκαρφάλωσε στην 5η θέση με συγκομιδή 18 νίκες και 8 ήττες.
Έχοντας πλέον αλλάξει το όνομά του σε Φ.Ε.Α., ο σύλλογος τερμάτισε την περίοδο 2007-08 3ος στο Πρωτάθλημα πιστοποιώντας την καλή του αγωνιστική κατάσταση.
Εν τέλει, τη χρονιά 2008-09 κατέκτησε με 22 νίκες και 4 ήττες την κορυφή του Ομίλου Νότου, λαμβάνοντας το εισιτήριο για την Α1 Εθνική Κατηγορία.
Την ίδια χρονιά, στα πλαίσια του θεσμού του Κυπέλλου Ελλάδος έφτασε μέχρι τη Δ' Φάση, όπου αποκλείστηκε από τον Άρη Χολαργού με σκορ 51-76.
Κατά την αγωνιστική περίοδο 2009-10 η Φ.Ε.Α.
έλαβε μέρος για πρώτη φορά στην ιστορία της στο πρωτάθλημα της Α1 Εθνικής Κατηγορίας.
Στην τελική βαθμολογική κατάταξη κατέλαβε την 8η θέση εξασφαλίζοντας την παραμονή της στην κατηγορία και για την επόμενη χρονιά.
Στη διοργάνωση του Κυπέλλου κατόρθωσε να φτάσει μέχρι το Final-4 που διεξήχθη στις 17 και 18 Απριλίου 2010 στη Βέροια.
Στον ημιτελικό νίκησε τον Πανιώνιο Σμύρνης με σκορ 58-66, περνώντας επιτυχώς στον τελικό.
Εντούτοις στον τελικό υπέστη συντριπτική ήττα με σκορ 87-39 από τον Αθηναϊκό, χρονιά κατά την οποία η ομάδα του Βύρωνα κατέκτησε Triple Crown.
Η αγωνιστική περίοδος 2010-11 υπήρξε η πιο επιτυχημένη αγωνιστικά στην ιστορία του συλλόγου, καθώς κατέλαβε την 3η θέση στην Α1 Εθνική κατά την κανονική περίοδο του πρωταθλήματος και τη 2η μετά τη διαδικασία των play-off.
Στους τελικούς αντιμετώπισε την ομάδα του Αθηναϊκού, χάνοντας το τρόπαιο με τρεις συνεχόμενες ήττες.
Στο Κύπελλο δεν επανέλαβε την επιτυχία της περασμένης χρονιάς, καθώς αποκλείστηκε στη "Φάση των 16", γνωρίζοντας την ήττα από τον Απόλλωνα Πτολεμαΐδας με 69-67 στο Κλειστό της Νέας Φιλαδέλφειας.
Την αγωνιστική περίοδο, 2011-12, η ομάδα αντιμετώπισε πολύ σοβαρά οικονομικά προβλήματα, με τις αθλήτριες να πραγματοποιούν αποχή από τις προπονήσεις για κάποιο διάστημα.
Η κατάσταση είχε αντίκτυπο και στην αγωνιστική εικόνα της ομάδας, η οποία ολοκλήρωσε τη χρονιά στη 10η θέση, μπαίνοντας στη διαδικασία των πλέι-άουτ με αντίπαλο τον Π.Α.Ο.Κ.
Εν τέλει υποβιβάστηκε στην Α2 Εθνική, με το σύνολο των καλαθοσφαιριστριών να αποχωρούν από το σύλλογο.
Παράλληλα ανακοινώθηκε η απόσυρση της Φ.Ε.Α.
από το Κύπελλο το Φεβρουάριο του 2012.
Κάνοντας ένα νέο ξεκίνημα στην Α2 Εθνική, την περίοδο 2012-13, οπότε και οι κατηγορίες υπέστησαν αναδιαρθρώσεις, η Φ.Ε.Α.
κατέλαβε στην τελική βαθμολογική κατάταξη της κανονικής περιόδου την 5η θέση.
Κατάφερε να παραμείνει στην κατηγορία και την επόμενη χρονιά χάρις στον υποβιβασμό του Ολυμπιακού Βόλου από την Α1 Εθνική.
Στο Κύπελλο αποκλείστηκε κατά την 3η Αγωνιστική της Α' Φάσης, γνωρίζοντας την ήττα από τον Σπόρτιγκ Αθηνών με 63-62.
Κατά την τρέχουσα αγωνιστική περίοδο, 2013-14, η Φ.Ε.Α.
Ν.
Φιλαδέλφειας / Ν.
Χαλκηδόνας διαγωνίστηκε στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου.
Έχοντας συγκεντρώσει 17 νίκες και 5 ήττες και χάνοντας μόλις ένα παιχνίδι στο δεύτερο γύρο, κατέλαβε την 3η θέση του τελικού βαθμολογικού πίνακα, εξασφαλίζοντας χωρίς προβλήματα την παραμονή της στην κατηγορία.
Στα πλαίσια του θεσμού του Κυπέλλου Ελλάδος η ομάδα γνώρισε την ήττα στην 2η Αγωνιστική της Α' Φάσης από τον Ηρόδοτο με σκορ 59-65, με αποτέλεσμα να αποκλειστεί από τη συνέχεια της διοργάνωσης.
Το καλοκαίρι του 2013 η διοίκηση του συλλόγου δημοσιοποίησε επαφές της με την ερασιτεχνική Α.Ε.Κ.
με τη σκέψη να αναδημιουργηθεί το τμήμα γυναικείας καλαθοσφαίρισης των "κιτρινόμαυρων" και να πάρει τη θέση της Φ.Ε.Α.
στην Α2 Εθνική κατόπιν απορρόφησης/συγχώνευσης.
Έδρα του συλλόγου είναι το Κλειστό Γήπεδο Νέας Φιλαδέλφειας.
Πρόεδρος του συλλόγου είναι ο Γιάννης Μητρόπουλος, ενώ καθήκοντα πρώτου προπονητή διατηρεί ο Τάκης Κωστόπουλος.
Το ρόστερ της Φ.Ε.Α.
για την περίοδο 2013-14 συνθέτουν οι παρακάτω αθλήτριες:
