Εκατόμπυλος
Η Εκατόμπυλος ήταν μια ελληνιστική πόλη στην Παρθία.
Ο Ρωμαίος ιστορικός Αππιανός (Συριακής 57) την θεωρεί κτίσμα του Σελεύκου Α΄, ενώ υπάρχουν και μελετητές που υποστηρίζουν ότι ήταν του Μ.
Αλεξάνδρου.
Το ελληνικό όνομα Εκατόμπυλος ή Εκατοντάπυλος δηλώνει την πόλη με τις 100 πύλες, αλλά ο τίτλος αυτός αφιερωνόταν σε πόλεις που διέθεταν πάνω από τέσσερις πύλες.
Στην πόλη αυτή στάθμευσε ο Μέγας Αλέξανδρος το καλοκαίρι του 330 π.Χ.
Στην συνέχεια έγινε μέρος της Σελευκιδικής αυτοκρατορίας, αλλά το 238 π.Χ. την κατέλαβαν οι Πάρθοι και την έκαναν πρωτεύουσά τους.
Ο Κλαύδιος Πτολεμαίος, Στράβων και Πλίνιος την αναφέρουν ως βασιλική πόλη (Εκατόμπυλον βασίλειον), παρ'όλο που μετά πρωτεύουσα των Πάρθων έγινε η Κτησιφών.
Στην περίοδο του 210/9 π.Χ.
ο Αντίοχος Γ΄ στρατοπέδευσε στην πόλη, για να εποπτεύσει τις κινήσεις των Πάρθων.
Η έκταση της Εκατομπύλου υπολογίζεται στα 28 χλμ², χώρος που θα μπορούσε να φιλοξενήσει σε μέρες δόξας δεκάδες χιλιάδες κατοίκων.
Στα ερείπια της βρίσκεται η σημερινή Šahr-e Qumis, μεταξύ Semnan και Damqan στην επαρχία Semnan.
Πηγές
