Citroën C25
Tο Citroën C25 ήταν ένα επαγγελματικό αυτοκίνητο τύπου "βαν" (van), που παρήχθη από τη γαλλική αυτοκινητοβιομηχανία Citroën, από τον Οκτώβριο του 1981 έως το 1993.
Tο C25 ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία είχε ξεκινήσει το 1974, με το Citroën C35.
Κατασκευαζόταν στο εργοστάσιο Sevel Sud (ακρωνύμιο του Società Europea Veicoli Leggeri) στις εγκαταστάσεις του Val di Sangro της Atessa, στην κεντρική Ιταλία, μαζί με τα συγγενικά Fiat Ducato και Peugeot J5.
Η μεταφορική ικανότητα του Citroën C25 ήταν 2,5 τόνοι, εξ ου και η ονομασία C25.
Αντικατέστησε το 1 τόνου βαν Citroën H Van, το οποίο σημειωτέον παραγόταν από το 1948.
Ο κυριότερος εγχώριος ανταγωνιστής του C25 ήταν το Renault Traffic.
Κινητήρες
Το Citroën C25 κυκλοφόρησε με τους εξής κινητήρες, όλοι 4-κύλινδροι σε σειρά (Ι4):
Oι κινητήρες βενζίνης είχαν προέλθει από το Peugeot 504, ενώ οι κινητήρες diesel είχαν προέλθει από το Citroën CX.
Όλοι είχαν τοποθετηθεί εγκάρσια και συνδυάζονταν με κιβώτια ταχυτήτων που είχαν προέλθει από τη Citroën.
Εκδόσεις
Τον Φεβρουάριο του 1982, η παλέτα επεκτάθηκε ώστε να συμπεριλάβει και ένα ελαφρύ φορτηγό τύπου pick-up και ένα μίνι λεωφορείο (mini-bus), ενώ χρησιμοποιήθηκε και ως βάση για κατασκευή τροχόσπιτων.
Το 1991 λανσαρίστηκε η Σειρά 2, με μία μεγαλύτερη γρίλια.
Αντικατάσταση του C25
Η παραγωγή του C25 έληξε το 1993.
Συνολικά παρήχθησαν 1.085.136
αντίτυπα σειράς C25.
Αντικαταστάθηκε το 1994 από το Citroën Jumper.
