Ρικάρδο Μποτσίνι
Ο Ρικάρδο Ενρίκε Μποτσίνι (Ricardo Enrique Bochini, γεν.
25 Ιανουαρίου 1954) ή απλά Ελ Μπότσα, είναι παλαίμαχος Αργεντινός ποδοσφαιριστής και εμβληματική μορφή της Ιντεπεντιέντε.
Μικρόσωμος μεσοεπιθετικός που μπορούσε να παίξει και ως δεξί εξτρέμ, ο Μποτσίνι έχει μείνει στην ιστορία για την ικανότητά του να τροφοδοτεί τους σέντερ φορ με μακρινές κάθετες πάσες στην πλάτη της άμυνας, τις περίφημες πάσες μποτσινέσκο.
Μολονότι δεν είναι ιδιαίτερα γνωστός στην Ευρώπη, θεωρείται ως ένας από τους θρύλους του αργεντίνικου ποδοσφαίρου - σε είκοσι χρόνια καριέρας (όλα στην Ιντεπεντιέντε) κατέκτησε 4 εθνικά πρωταθλήματα, ισάριθμα Κόπα Λιμπερταδόρες και δύο Διηπειρωτικά.
Κατέχει το ρεκόρ συμμετοχών με μία ομάδα στην Α' Κατηγορία - συνολικά 634 αγώνες και 97 γκολ, από το 1972 έως το 1991.
Εάν συνυπολογισθούν και οι συμμετοχές των "κόκκινων διαβόλων" στις διεθνείς διοργανώσεις, φθάνει τους 740 αγώνες!
Παρά τα σπουδαία κατορθώματά του, δεν ευτύχησε να έχει ανάλογη καριέρα με την εθνική ομάδα, ευρισκόμενος στη σκιά αρχικά των Αμέρικο Γκαγιέγο και Νορμπέρτο Αλόνσο και μετά του Ντιέγκο Μαραντόνα.
Πρωτοφόρεσε τη φανέλα των "μπιανκοτσελέστε" το 1977 και μέτρησε συνολικά 28 συμμετοχές, κυρίως σε αγώνες μικρής σημασίας (11 επίσημα και 17 φιλικά ματς).
Τελευταία εμφάνισή του με το εθνόσημο ήταν ο ημιτελικός του Μουντιάλ του Μεξικού (1986), όταν αγωνίσθηκε λίγα λεπτά εναντίον του Βελγίου.
Διακρίσεις
Μουντιάλ 1986
Νασιονάλ: 1977, 1978
Μετροπολιτάνο: 1983
Πριμέρα Ντιβιζιόν: 1988-9
1973, 1974, 1975, 1984
1973, 1984
1973, 1974, 1975
¹ Δεν συμπεριλαμβάνεται το Μετροπολιτάνο του 1971 και το Κόπα Λιμπερταδόρες του 1972, όπου είχε δηλωθεί αλλά δεν αγωνίσθηκε ούτε λεπτό.
