Ένωση Ποδοσφαιρικών Σωματείων Αρκαδίας
Η Ένωση Ποδοσφαιρικών Σωματείων Αρκαδίας ανήκει στην ΕΠΟ και έχει την ευθύνη για το άθλημα του ποδοσφαίρου στο νομό Αρκαδίας.
Πληροφοριακά στοιχεία
Η Ε.Π.Σ.
Αρκαδίας έχει έδρα την πόλη της Τρίπολης και στη δύναμή της ανήκουν περισσότερα από 50 σωματεία.
Βασικές διοργανώσεις της Ένωσης είναι το τοπικό ποδοσφαιρικό πρωτάθλημα σε τρεις κατηγορίες και το Κύπελλο Αρκαδίας, στο οποίο μετέχουν οι ομάδες των τοπικών κατηγοριών, τα σωματεία-μέλη της Ένωσης που αγωνίζονται στη Δ΄ Εθνική και οι ερασιτεχνικές ομάδες των μελών της Ένωσης που τυχόν αγωνίζονται στις επαγγελματικές κατηγορίες: Α΄ Εθνική, Β΄ Εθνική και Γ΄ Εθνική.
Ο πρωταθλητής Αρκαδίας προβιβάζεται στη Δ΄ Εθνική.
Ο κυπελλούχος Αρκαδίας αγωνίζεται στο Κύπελλο Ερασιτεχνών Ελλάδος.
Επίσης, η Ένωση διοργανώνει πρωταθλήματα εφήβων και παίδων, εποπτεύει τις γυναικείες ποδοσφαιρικές ομάδες και συγκροτεί τη Μικτή ΕΠΣ Αρκαδίας που συμμετέχει σε αγώνες με τις μικτές άλλων Ενώσεων.
Η Ένωση απονέμει ετήσια έπαθλα στους καλύτερους σκόρερ και Κύπελλο Ήθους στις ομάδες με την καλύτερη βαθμολογία "ευ αγωνίζεσθαι" (fair play) της κάθε κατηγορίας.
Το δυναμικό της ΕΠΣ (2012-2013)
Ποδοσφαιρική χρονιά 2012-2013
Πρωταθλητές και Κυπελλούχοι Σύλλογοι
