Οικογένεια Βοναπάρτη
Η οικογένεια Βοναπάρτη είναι ελληνικής καταγωγής, η οποία ανέδειξε στρατηγούς, βασιλείς και πολιτικούς.
Κορυφαίο μέλος της ήταν ο Ναπολέων Βοναπάρτης, αυτοκράτορας της Γαλλίας και βασιλιάς της Ιταλίας ενώ απόγονοι της οικογένειας απαντώνται στις βασιλικές οικογένειας της Ισπανίας, της Γαλλίας, της Ολλανδίας, της Νάπολης, της Ελλάδας και της Βεστφαλίας.
Τα μέλη της οικογένειας Βοναπάρτη ήταν ελληνικής καταγωγής, τα οποία προέρχονταν από τη Μάνη της Ελλάδας, όπου η οικογένεια ήταν εγκαταστημένη πριν το 1264, τα οποία το 1500 εγκαταστάθηκαν στη Φλωρεντία, όπου απολάμβαναν της εύνοιας της οικογένειας των Μεδίκων.
Την ίδια εποχή εμφανίζεται ο Jacopo Βοναπάρτης, ο οποίος είχε αξιόλογο ιστορικό έργο και ο οποίος είχε επαφές με τον τότε Πάπα.
Το 1527 δύο ανηψιοί του, οι Pierantonio και Giovanni Buonaparte, συμμετείχαν στην επανάσταση των Μεδίκων με αποτέλεσμα την εξορία τους.
Αργότερα επέστρεψαν πάλι πίσω.
Ο αδερφός του Jacopo, Benedetto διατήρησε ουδέτερη στάση στα πολιτικά γεγονότα της εποχής.
Τον 16ο αιώνα η οικογένεια μετανάστευσε στο Αιάκειο της Κορσικής.
Γενάρχης του κλάδου της Κορσικής ήταν ο Φραντσέσκο Βοναπάρτη (?
- 1540).
Σύμφωνα με την δούκισσα Λάουρα Στεφανοπούλου Ντ'Αμπράντ και τον καθηγητή Ανέν ο Ναπολέων Βοναπάρτης είχε ελληνική καταγωγή, και συγκεκριμένα μανιάτικη.
Η πρώτη υποστήριζε ότι κατάγεται από την Μανιάτικη αρχοντική οικογένεια Στεφανόπολις, η οποία προέρχεται από την αυτοκρατορική οικογένεια των Κομνηνών.
Μέλη αυτή της οικογένειας είχαν εγκατασταθεί στην Ιταλία, και κατόπιν στο Αιάκειο της Κορσικής.
Είναι λοιπόν πολύ πιθανόν μέλη των Βοναπάρτηδων να συνδέθηκαν συγγενικά με την οικογένεια Στεφανόπολις.
Όμως πρέπει να θεωρηθούν αρκετά υπερβολικοί οι ισχυρισμοί της δούκισσας περί ελληνικής προελεύσεως του ονόματος Βοναπάρτη καθώς και ότι ο γενάρχης της οικογένειας έφερε αρχικά το επώνυμο Στεφανόπολις.
Τα μέλη της οικογένεια Βοναπάρτη
Γιος του γενάρχη του κλάδου της Κορσικής ήταν ο πολιτικός Γκαμπριέλ Βοναπάρτης (?
- 1589) και εγγονός του ο Τζερόνιμο Μπουοναπάρτε (1550 – 1650).
Γιος του τελευταίου ήταν ο στρατιωτικός και πολιτικός Φραντσέσκο Βοναπάρτης (1570 – 1633), του οποίου γιος ήταν ο καγκελάριος του Αιάκειο Σεμπαστιάνο Βοναπάρτης (1603 – 1642/1643).
Απόγονος αυτού ήταν ο Κάρλο Μαρία Βοναπάρτης (1637 – 1692), πατέρας του Τζουζέπε Μαρία Βοναπάρτη (1663 – 1703) και παππούς του Σεμπαστιάνο Νικολό Βοναπάρτη.
Ο τελευταίος ήταν πατέρας του Τζουζέπε Μαρία Βοναπάρτη (1713 – 1763), πατέρα του κορυφαίου μέλους της οικογένειας Ναπολέοντα Βοναπάρτη.
Γενεαλογικό δέντρο
* Γκαμπριέλ Βοναπάρτης, γιος του Φραντσέσκο
:* Τζερόνιμο Βοναπάρτης, γιος του Γκαμπριέλ
::* Φραντσέσκο Βοναπάρτης, στρατιωτικός, πολιτικός και γιος του Φραντσέσκο
:::* Σεμπαστιάνο Βοναπάρτης, καγκελάριος και γιος του Φραντσέσκο
::::* Κάρλο Μαρία Βοναπάρτης, γιος του Σεμπαστιάνο
:::::* Τζουζέπε Μαρία Βοναπάρτη, γιος του Κάρλο
::::::* Σεμπαστιάνο Νικολό Βοναπάρτη, γιος του Τζουζέπε
:::::::* Τζουζέπε Μαρία Βοναπάρτη, πολιτικός και γιος του Σεμπαστιάνο
::::::::* Κάρλο Βοναπάρτης, πολιτικός, δικηγόρος και γιος του Τζουζέπε
:::::::::* Ζερόμ Βοναπάρτης, Βασιλιάς της Βεστφαλίας και γιος του Κάρλο
::::::::::* Ζερόμ Ναπολέων Βοναπάρτης, γιος του Ζερόμ
:::::::::::* Κάρολος Ιωσήφ Βοναπάρτης, αμερικανός πολιτικός και γιος του Ζερόμ
::::::::::* Ναπολέων Ιωσήφ Κάρολος Παύλος Βοναπάρτης, πολιτικός και γιος του Ζερόμ
:::::::::::* Ναπολέων Βίκτωρ Βοναπάρτης, γιος του Ναπολέοντα Ιωσήφ Καρόλου
:::::::::* Ναπολέων Α΄ της Γαλλίας, στρατηγός, αυτοκράτορας της Γαλλίας και γιος του Κάρλο
:::::::::* Λουκιανός Βοναπάρτης, πολιτικός και γιος του Κάρλο
::::::::::* Σαρλ Λουσιέν Βοναπάρτης, ορνιθολόγος, φυσιοδίφης, σύζυγος της Ζεναΐντ Λετίσιας Ιουλίας Βοναπάρτη και γιος του Λουκιανού
::::::::::* Παύλος Μαρία Βοναπάρτης, φιλέλληνας και γιος του Λουκιανού
::::::::::* Πιερ Ναπολέων Βοναπάρτης, γιος του Λουκιανού
:::::::::::* Ρολάνδος Βοναπάρτης, ανθρωπολόγος, συγγραφέας, σύζυγος της Μαρί Φελιξ Μπλάνκ και γιος του Πιερ
::::::::::::* Μαρία Βοναπάρτη, πριγκίπισσα της Ελλάδας, ψυχαναλύτρια, σύζυγος του πρίγκιπα Γεώργιου της Ελλάδας και κόρη του Ρολάνδου
:::::::::* Λουδοβίκος Βοναπάρτης, βασιλιάς της Ολλανδίας και γιος του Κάρλο
::::::::::* Ναπολέων Γ΄, αυτοκράτορας της Γαλλίας και γιος του Λουδοβίκου
:::::::::* Ιωσήφ Βοναπάρτης, βασιλιάς της Σικελίας και της Νάπολης καθώς και της Ισπανίας και γιος του Κάρλο
::::::::::* Ζεναΐντ Λετίσια Ιουλία Βοναπάρτη, σύζυγος του Σαρλ Λουσιέν Βοναπάρτη και κόρη του Ιωσήφ
::::::::::* Σαρλότ Βοναπάρτη, κόρη του Ιωσήφ
