S/2006 (624) 1
Στις 17 Ιουλίου 2006 παρατηρήθηκε στο υπέρυθρο με το τηλεσκόπιο των 10 μέτρων Keck II και το σύστημα Προσαρμοστικής Οπτικής του, και βρέθηκαν ενδείξεις ότι το σχήμα του είναι δίλοβο, οπότε μπορεί να είναι στην πραγματικότητα δύο αστεροειδείς που συγκρατούνται σε επαφή από την ελαφρά τους βαρύτητα.
Πέρα από αυτό ανιχνεύθηκε ένας δορυφόρος του 'Εκτορος σε απόσταση περίπου 1.000 χιλιομέτρων από το δίλοβο.
Ο δορυφόρος αυτός φαίνεται να έχει διαστάσεις περί τα 15 χιλιόμετρα και ονομάσθηκε προσωρινά S/2006 (624) 1.
Ο Έκτωρ είναι μέχρι σήμερα ο μοναδικός γνωστός διπλός αστεροειδής στην ηγούμενη υποομάδα της Τρωικής Ομάδας.
Η μάζα του εκτιμάται στους περίπου 14 τετράκις εκατομμύρια τόνους.
Η μέση θερμοκρασία στην επιφάνειά του δεν υπερβαίνει τους –150 °C.
