Κομητεία Λος Άντζελες
Η Κομητεία Λος Άντζελες (Los Angeles County) είναι μια από τις κομητείες της πολιτείας Καλιφόρνια στις Ηνωμένες Πολιτείες, η πολυπληθέστερη κομητεία στην χώρα.
Ιδρύθηκε το 1850.
Έδρα και μεγαλύτερη πόλη είναι το Λος Άντζελες.
Η έκταση της κομητείας είναι 12.308 km² (4752 τετραγωνικά μίλια) από τα οποία 4061 sq mi είναι έδαφος και 691 sq mi (1.791 km² ή 14.55%)
καλύπτονται από νερό.
Ο πληθυσμός της κομητείας είναι 9.862.049
(εκτίμηση 2008) . Η πυκνότητα του πληθυσμού είναι 937 / km².
Το νότιο μέρος είναι μια υψηλά αστικοποιημένη περιοχή και περιλαμβάνει την πλειοψηφία του πληθυσμού που ζει στην ακτογραμμή της Νότιας Καλιφόρνια και της ενδοχώρας.
Το βόρειο μισό είναι κυρίως έρημος με λιγότερο πληθυσμό και περιλαμβάνει την κοιλάδα Σαν Κλαρίτα και την κοιλάδα της Αντιλόπης.
Την κομητεία χωρίζουν περίπου στο μέσο της τα βουνά Σαν Γκάμπριελ και ο Εθνικός Δρυμός Άντζελες.
Η κομητεία περιλαμβάνει 88 πόλεις και πολλές περιοχές που δεν ανήκουν σε κάποιο δήμο.
Οι κύριες πόλεις της μητροπολιτικής περιοχής του Λος Άντζελες βρίσκονται σε αυτή την κομητεία, που είναι και ο πυρήνας της περιοχής.
Το 2004 ο πληθυσμός της κομητείας ήταν μεγαλύτερος από τον πληθυσμό 42 πολιτειών των ΗΠΑ, και μεγαλύτερος από το σύνολο του πληθυσμού των 11 μικρότερων πολιτειών.
Η κομητεία περιλαμβάνει το ένα τέταρτο των κατοίκων της Καλιφόρνια.
Αν η Κομητεία Λος Άντζελες ήταν ανεξάρτητο κράτος, το ΑΕΠ του θα ήταν μεταξύ των 20 μεγαλύτερων κρατών του κόσμου.
Παραπομπές και σημειώσεις
