Αγία Τριάδα Αφιδνών
Η Αγία Τριάδα είναι περιοχή της Δημοτικής Κοινότητας Αφιδνών στις ανατολικές πλαγιές της Πάρνηθας και σε μικρή απόσταση (2,5 χλμ.)
από τις Αφίδνες, όπου βρίσκεται ο νεόκτιστος οικισμός εντός του εγκεκριμένου ρυμοτομικού σχεδίου έκτασης 7.636 στρεμμάτων / 1.876 οικοπέδων του Οικοδομικού Συνεταιρισμού Υγειονομικών με την επωνυμία "Διεθνής Ιπποκράτειος Πολιτεία ΣΥΝ.Π.Ε.".
Διοικητικά ανήκει στον Δήμο Ωρωπού, στον οποίο εντάχθηκε με το πρόγραμμα Καλλικράτης η κοινότητα Αφιδνών.
Ο οικισμός δημιουργήθηκε στην Αγία Τριάδα με το προεδρικό διάταγμα του 1977 που επέτρεψε στον οικοδομικό συνεταιρισμό να δημιουργήσει οικισμό στην περιοχή αυτή, που μέχρι τότε ανήκε σε 166 ιδιοκτήτες εξ αδιαιρέτου μερίδων γεωργικών εκτάσεων και ιδιωτικού δάσους.
Αρχικά ο οικισμός άτυπα ονομάστηκε "Διεθνής Ιπποκράτειος Πολιτεία" από το όνομα του οικοδομικού συνεταιρισμού αλλά στην συνέχεια μετονομάστηκε με Π.Δ.
σε Αγία Τριάδα από το τοπωνύμιο της περιοχής, από το όνομα μικρής εκκλησίας που προϋπήρχε .
Χώρο αναψυχής αποτελεί η τεχνητή λίμνη Μπελέτσι στην περιοχή της πλατείας της Αγίας Τριάδας, όχι πολύ μακριά από το ομώνυμο εξωκκλήσι.
Εκτός από το εξωκκλήσι της Αγίας Τριάδος στο δάσος υπάρχουν και άλλα εξωκκλήσια, όπως του Αγίου Μερκουρίου και τα μοναστήρια της Βαϊοφόρου και της Παναγίας της Μυρτιδιώτισσας.
Σήμερα στον οικισμό της Αγίας Τριάδας υπάρχουν αρκετές πολυτελείς μονοκατοικίες και ένα κατάλληλα διαμορφωμένο πάρκο με ελάφια και άλλα ζώα στην περιοχή της τεχνητής λίμνης Μπελέτσι.
Πορεία του πληθυσμού:
Εξωτερικές Συνδέσεις
