Αμυγδαλιά Εύβοιας
Αμυγδαλιά πεδινός οικισμός με 179 κατοίκους.
Βρίσκεται 58 χλμ βορειοανατολικά της Καρύστου στο εσωτερικό του ακρωτηρίου του Καβοντόρο.
Είναι η κατεξοχήν περιοχή του Κάβοντόρο καθότι σε αυτή ανήκει ο περί του ακρωτήρι χώρος.
Διοικητικά υπάγεται στη Κοινότητα Καφηρέα όπου είναι και η έδρα.
Περιγραφή
Χωριό που βρίσκεται στο νοτιοανατολικό άκρο της Εύβοιας και το οποίο αποτελεί το κέντρο της περιοχής, αφού πέρα από το ότι αποτελεί την έδρα της κοινότητας Καφηρέα, πληθυσμιακά είναι και το μεγαλύτερο χωριό της περιοχής.
Παλαιότερα η μεταφορά των κατοίκων προς την Κάρυστο, γινόταν μέσω θαλάσσης με αλιευτικό σκάφος που εξυπηρετούσε τους κατοίκους ως τις αρχές του 1980 οπού τότε δημιουργήθηκε το οδικό δίκτυο που τη συνέδεσε με τα υπόλοιπα χωριά της περιοχής.
Είναι πεδινός οικισμός και από τους λίγους που βρίσκεται σε παραθαλάσσια περιοχή, όπου είναι ορατός ακόμα και από τα πλοία που περιπλέουν στο στενό του Κάβο ντόρο.
Διαθέτει επίσης μια όμορφη αμμουδιά η οποία είναι προφυλαγμένη από βορεινούς ανέμους, ενώ ακόμα έχει κατασκευαστεί ένας μικρός μόλος ο οποίος χρησιμεύει ως καταφύγιο για μικρά σκάφη.
Στο χωριό υπάρχουν δύο Ιεροί Ναοί (Άγιος Σπυρίδων και Άγιος Ιωάννης ο Θεολόγος).
