Χρήστος Σωτηρακόπουλος
Ο Χρήστος Σωτηρακόπουλος είναι Έλληνας αθλητικογράφος.
Θεωρείται ένας από τους καλύτερους στην Ελλάδα σε επίπεδο γνώσεων.
Εδώ και παραπάνω από δύο δεκαετίες έχει συνδέσει τη φωνή του με μεγάλα ποδοσφαιρικά γεγονότα.
Βιογραφία
Ο Χρήστος Σωτηρακόπουλος γεννήθηκε το 1962 στο Βύρωνα Αττικής.
Ενώ σπούδαζε στο Πανεπιστήμιο του Μιλάνου, στο τμήμα Πολιτικών Επιστημών, ξεκίνησε να εργάζεται στην εφημερίδα Απογευματινή (1979).
Tο 1983 ο Γιάννης Διακογιάννης αποχωρεί από την παρουσίαση της αθλητικής εκπομπής της ΕΡΤ, Αθλητική Κυριακή.
Το 1984 ο Σωτηρακόπουλος ανέλαβε τη συμπαρουσίαση της Αθλητικής Κυριακής μαζί με τους Νίκο Κατσαρό και Γιάννη Μαμουζέλο.
Τη δεκαετία του '90 θα εργασθεί στον τηλεοπτικό σταθμό Mega.
Το 1994 δημιούργησε το Κέντρο αθλητικού ρεπορτάζ, μία εξειδικευμένη σχολή σε θέματα αθλητικής δημοσιογραφίας, η πρώτη σχολή στην Ελλάδα που ασχολούνταν αποκλειστικά με το αντικείμενο.
Το 1996 γίνεται γενικός διευθυντής στον ραδιοφωνικό σταθμό SuperΣΠΟΡ FM - 94,6, που αργότερα θα μετονομαστεί σε "NovaΣΠΟΡ FM".
Το 2005 ξεκινά να εκδίδεται η εφημερίδα SPORTDAY και αναλαμβάνει σύμβουλος έκδοσής της.
Έχει καλύψει ραδιοφωνικά τρία Παγκόσμια Κύπελλα (1994, 1998 και 2006), έξι Euro (1988, 1992, 1996, 2000, 2004, 2008), ενώ ξεκίνησε να μεταδίδει αγώνες του Champions League από το 1995, καλύπτοντας τον τελικό της διοργάνωσης από το 1995 μέχρι το 2006 τηλεοπτικά και από το 2007 και μετά ραδιοφωνικά.
Είναι μέλος του Πανελλήνιου Συνδέσμου Αθλητικών Συντακτών (ΠΣΑΤ), της Ένωσης Συντακτών Ημερησίων Εφημερίδων Αθηνών (ΕΣΗΕΑ) και της Διεθνούς Ένωσης Αθλητικού Τύπου (AIPS).
Από το 2010 σε συνεργασία με το συνάδελφο και συνεργάτη του Γιώργο Θαναηλάκη έχει αναλάβει την περιγραφή στην ελληνική έκδοση της σειράς ποδοσφαιρικών ηλεκτρονικών παιχνιδιών Pro Evolution Soccer της ιαπωνικής εταιρίας ηλεκτρονικών παιχνιδιών KONAMI.
Από τον Μάιο του 2014, ο Χρήστος Σωτηρακόπουλος μαζί με τον Χρήστο Ράπτη και τον Γιάννη Θειακό δημιούργησαν την ιστοσελίδα www.coppa.gr,
που παρουσιάζει αθλητικές ειδήσεις από όλα τα σπορ.
Συνεργασίες
Διακρίσεις
Οι διακρίσεις που έχει κερδίσει ο Χρήστος Σωτηρακόπουλος στη διάρκεια της δημοσιογραφικής του καριέρας είναι πολλές και σημαντικές.
Πηγές
