Δήμος Αγίων Αναργύρων-Καματερού
Ο Δήμος Αγίων Αναργύρων-Καματερού είναι ένας από τους δήμους της περιφέρειας Αττικής που προέκυψε με το Πρόγραμμα Καλλικράτης από την συνένωση των παλαιότερων δήμων Αγίων Αναργύρων και Καματερού.
Ο δήμος έχει πληθυσμό 62.529 κατοίκους, σύμφωνα με την απογραφή του 2011 και είναι ο 52ος μεγαλύτερος δήμος της Ελλάδας.
Έδρα του είναι οι Άγιοι Ανάργυροι.
Η έκτασή του είναι 9,11 τ.χλμ.
Διοικητική ιστορία
Την περίοδο από το 1927 ως το 1963 οι Άγιοι Ανάργυροι αποτελούσαν κοινότητα.
Το 1963 έγινε Δήμος και το 2010 καταργήθηκε, με την ίδρυση του νέου καλλικρατικού Δήμου Αγίων Αναργύρων - Καματερού.
Η Κοινότητα Καματερού συστάθηκε το 1933 και αναγνωρίστηκε σε δήμο το 1972 και ο δήμος καταργήθηκε το 2010.
