Ευρωστίνα Κορινθίας
Η Ευρωστίνα (ή Ευρωστίνη ή Ζάχολη ) υπήρξε η πρωτεύουσα του παλαιού Δήμου Ευρωστίνης και ήταν η "μητρόπολη" της Δυτικής Κορινθίας.
Η Ζάχολη προϋπήρχε του έτους 1500.
Έχει υψόμετρο 700 μέτρα και απέχει 14 χλμ.
από το Δερβένι και 70 χλμ.
από την Κόρινθο.
Η γεωργική παραγωγή της είναι πλούσια.
Παράγει κεράσια, μήλα, λωτούς, δαμάσκηνα, αχλάδια, ντομάτες και τέλος τα φημισμένα και βραβευμένα "Ζαχολίτικα φασόλια".
Η Ζάχολη έχει μεγάλη προσφορά στον αγώνα του έθνους κατά την Επανάσταση του 1821.
Ανέδειξε δύο σπουδαίους οπλαρχηγούς, τον Παναγιωτάκη Γεραρή και τον Χρήστο Ζίνη ή Ζαχολίτη.
Ιστορία
Η Κοινότητα Κουνιάνικων συστήθηκε με Β.
Δ.
στις 31/8/1912, προήλθε από το Δήμο Ζαχόλης και αρχικά την αποτέλεσαν οι συνοικισμοί Κουνιάνικα, Ζερβιάνικα, Μαυριάνικα, Επάνω Αιγιαλός και τα Ροζενά.
Η κοινότητα με Υπουργική απόφαση (Α.
Υ εσωτ.
3497/1916 ΦΕΚ Α΄ 273/1915) το 1915 μετονομάστηκε σε κοινότητα Ευρωστίνης . Στις 12-7-1929 ( Δ.
12-729 ΦΕΚ Α΄ 228/1929) τα Ροζενά αποσπάσθηκαν από την Κοινότητα Ευρωστίνης και ο οικισμός αποτέλεσε την κοινότητα Ροζενών.
Μετά την απόσπαση των Ροζενών, την κοινότητα αποτέλεσαν οι οικισμοί Ευρωστίνη, Άνω Αιγιαλός και Ευρωστινέικα (ένα σύνολο οικιών στο επάνω άκρο των Ροζενών).
Οι κάτοικοι το 1851 ήταν 1160 και η κωμόπολη αναφερόταν ως Ζάχολη, Κουνιάνικα (885), Μαυριάνικα (665), Ζερβιάνικα (645).
Το 1886 οι κάτοικοι ήσαν 700 κι αυτοί διεσπαρμένοι.
Ο πληθυσμός της κοινότητας με την απογραφή του 1928 ανερχόταν σε 729 άτομα, το 1961 κατέβηκε στα 457 άτομα και στα 363 με την απογραφή του 1971, το 1981 αριθμούσε 414 (Ευρωστίνη 114, Άνω Αιγιαλός 209 και Ευρωστινέικα 91).
Το 1985 οι κοινότητες Ευρωστίνης και Ροζενών συνχωνεύθηκαν με την επωνυμία κοινότητα Ευρωστίνης - Ροζενών και έδρα τα Ροζενά.
Το 1991 η ενωμένη κοινότητα Ευρωστίνης - Ροζενών αριθμούσε 1069 κατοίκους.
Το 1996 η κοινότητα Ευρωστίνης - Ροζενών μαζί με τις κοινότητες Δερβενίου, Χελυδορέου, Λυγιάς, Σαρανταπήχου και Στομίου, αρχικά, απότέλεσαν τον δήμο Ευρωστίνης.
Κατά την τελευταία απογραφή (2001) η τ.
κοινότητα και νυν Δημοτικό Διαμέρισμα είχε 1084 κατοίκους.
