Οικογένεια Τριάντη
thumb|right|300px|Τμήμα του εργοστασίου Τριάντη όπως διασώζεται σήμερα στην Πάτρα Η οικογένεια Τριάντη είναι παλιά πατρινή οικογένεια βιομηχάνων και πολιτικών.
Η καταγωγή της οικογένειας είναι από την Άμφισσα Φωκίδας, τα δε μέλη της εγκαταστάθηκαν στην Πάτρα μετεπαναστατικώς.
Ασχολήθηκαν με το εμπόριο της σταφίδας και το 1873 ίδρυσαν ατμοκίνητο νηματουργείο συμβάλλοντας στην ανάπτυξη της βιομηχανίας στην Πάτρα.
Από τη δεκαετία του 1920 οι οικογενειακές επιχειρήσεις περιήλθαν σε παρακμή με αποτέλεσμα μεγάλο μέρος της περιουσίας των να κατασχεθεί από την Τράπεζα της Ελλάδος.
Παράλληλα με τις επιχειρηματικές δραστηριότητες, αρκετά μέλη της οικογένειας Τριάντη διακρίθηκαν στην πολιτική και την φιλανθρωπία.
Συγκεκριμένα ο Γεώργιος Τριάντης διετέλεσε δήμαρχος Πατρέων και πρόεδρος του Εμπορικού Συλλόγου Πατρών ενώ ο Θεόδωρος Τριάντης πραγματοποίησε πλήθος δωρεών μεταξύ των οποίων και το Ίδρυμα Τριάντη, στο οποίο περιλαμβάνεται η επαγγελματική σχολή Πατρών και μεγάλη κτηματική περιουσία.
Το οικογενειακό μνήμα βρίσκεται στο Α΄ Νεκροταφείο Πατρών.
Σήμερα τα μέλη της οικογένειας Τριάντη κατοικούν στην Αθήνα.
Μέλη
* Γεώργιος Τριάντης, αγωνιστής του 1821, έμπορος, γενάρχης του πατρινού κλάδου και γιος του Νικολάου
:* Νικόλαος Τριάντης, βιομήχανος και γιος του Γεωργίου
::* Γεώργιος Τριάντης, Δήμαρχος Πατρέων, πρόεδρος εμπορικού συλλόγου Πατρών, βιομήχανος, συνθέτης εκκλησιαστικής μουσικής και γιος του Νικολάου
:::* Στέφανος Τριάντης, οικονομολόγος, πανεπιστημιακός, συγγραφέας και γιος του Γεωργίου
:::* Νικόλαος Τριάντης, αρχιτέκτονας και γιος του Γεωργίου
:* Χαράλαμπος Τριάντης, Βουλευτής , βιομήχανος και γιος του Γεωργίου
::* Νικόλαος Τριάντης, γιος του Χαράλαμπου
::* Γεώργιος Τριάντης, βιομήχανος, πρόεδρος του Συνδέσμου Εν Πάτραις Βιομηχάνων και γιος του Χαράλαμπου
::* Ηρακλής Τριάντης, γιος του Χαράλαμπου
::* Χρήστος Τριάντης, γιος του Χαράλαμπου
::* Ανδρέας Τριάντης, βιομήχανος και γιος του Χαράλαμπου
::* Κωνσταντίνος Τριάντης, γιος του Χαράλαμπου
:* Θεόδωρος Τριάντης, βιομήχανος, ευεργέτης και γιος του Γεωργίου
:* Δημήτριος Τριάντης, βιομήχανος και γιος του Γεωργίου
