Volkswagen Touareg
Το Volkswagen Touareg είναι ένα πολυτελές SUV αυτοκίνητο της γερμανικής αυτοκινητοβιομηχανίας Volkswagen.
Παράγεται από το 2002 έως και σήμερα, σε εγκαταστάσεις της εταιρείας στην Μπρατισλάβα της Σλοβακίας.
Το όνομα του μοντέλου προήλθε από την αφρικανική φυλή Τουαρέγκ, με σκοπό να τονιστούν οι σκληροτράχηλες εκτός δρόμου δυνατότητες του αυτοκινήτου.
Το Touareg έχει εξελιχθεί από κοινού με την Porsche και συγγενεύει τεχνικά με την Porsche Cayenne και το μεταγενέστερο Audi Q7.
Δύο γενιές του μοντέλου έχουν παραχθεί μέχρι σήμερα, με την πρώτη να κατασκευάζεται από 2002 έως το 2010, και τη δεύτερη από το 2010 έως σήμερα.
1η γενιά
Το Touareg αποτελεί προϊόν κοινής εξέλιξης της Volkswagen με την Porsche, η οποία παράγει το Cayenne.
Σκοπός της συνεργασίας αυτής, ήταν η κατασκευή ενός καθαρόαιμου εκτός δρόμου οχήματος, με οδική συμπεριφορά σπορ αυτοκινήτου.
Ωστόσο, παρότι το Touareg και το Cayenne βασίζονται στην ίδια πλατφόρμα, τα δύο μοντέλα διαφέρουν σε τεχνικά, εμφανισιακά και σε επίπεδο εξοπλισμού, λόγω του διαφορετικού κοινού στο οποίο στοχεύουν οι δύο εταιρείες.
2η γενιά
