Νικ Γκρίφιν
O Νικ Γκρίφιν (αγγλ.
Nick Griffin) (Λονδίνο, 1959) είναι Βρετανός πολιτικός, αρχηγός του ακροδεξιού Βρετανικού Εθνικού Κόμματος.
Το 1995 εντάχθηκε στο Βρετανικό Εθνικό Κόμμα (BNP), στο οποίο έγινε εκδότης του κομματικού εντύπου Spearhead(λόγχη) και κομματικός εκπρόσωπος.
Σε αρκετές περιπτώσεις ο Γκρίφιν εξέφρασε θετικές απόψεις για τον Χίτλερ.
Επίσης, είναι γνωστός αρνητής του ολοκαυτώματος.
Το 1998 του επιβλήθηκαν κυρώσεις για τις ρατσιστικές απόψεις που εξέφρασε στο έντυπο The Rune (έκδοση Νο.
12/1997) στο οποίο μεταξύ άλλων χαρακτήρισε τους μαύρους ως "ράτσα σκλάβων".
Το 1999 έγινε αρχηγός του κόμματος, παίρνοντας τη θέση του Τζον Τύνταλ, ο οποίος ήταν και ο ιδρυτής του.
Θέλησε να δώσει στο κόμμα μια νέα εικόνα, αφαιρώντας από τις δημόσιες εμφανίσεις σύμβολα που παρέπεμπαν στο ναζισμό (τα οποία είχαν χρησιμοποιηθεί από τον προκάτοχό του).
Στις Ευρωεκλογές του 2009, εκλέχτηκε ευρωβουλευτής με το κόμμα του και θα εκπροσωπήσει τη χώρα του στο Ευρωπαϊκό Κοινοβούλιο με τον ομόσταυλό του Άντριου Μπρονς.
Εξωτερικές συνδέσεις
