Σ' αγαπώ μ' αγαπάς
Σ' αγαπώ - Μ' αγαπάς ήταν ο τίλος τηλεοπτικής σειράς που προβλήθηκε από τον τηλεοπτικό σταθμό Mega Channel τις τηλεοπτικές σαιζόν 2001 - 2002 και 2002 - 2003.
Πρωταγωνιστές ήταν η Δήμητρα Παπαδοπούλου στον ρόλο της Δήμητρας και ο Θοδωρής Αθερίδης στον ρόλο του Θοδωρή.
Το σενάριο το έγραψαν η Δήμητρα Παπαδοπούλου και η Δήμητρα Πούλκου, βασισμένο στην καναδική τηλεοπτική σειρά "Un gars, une fille".
Υπόθεση
Η σειρά παρακολουθούσε την καθημερινή ζωή ενός τυπικού ελληνικού ζευγαριού της πόλης, του Θοδωρή (Θοδωρής Αθερίδης) και της Δήμητρας (Δήμητρα Παπαδοπούλου) σε όλες τις εκφάνσεις της, τη σχέση τους, τους τσακωμούς τους, τα άγχη και τις φοβίες τους.
Σε κάθε ένα από τα 61 επεισόδια της σειράς παρουσιάζονταν διάλογοι του ζευγαριού σε διαφορετικούς χώρους (σε κάθε επεισόδιο συνήθως τρεις), όπως στο γυμναστήριο, στα διάφορα δωμάτια του σπιτιού, στο βιβλιοπωλείο, στο φαρμακείο και άλλα.
Ιδιαίτερα χαρακτηριστική ήταν η σκηνοθεσία της σειράς, καθώς η κάμερα σε κάθε πλάνο έμενε σταθερή και παρακολουθούσε το διάλογο του ζευγαριού χωρίς να κινείται.Το
ζευγάρι της διπλανής πόρτας που κατάφερε να γίνει θρύλος ταξιδεύοντας μας μέσα στην περιπετειώδη ζούγκλα της καθημερινότητάς του.Με
πρωτοποριακή τηλεοπτική αφήγηση, μέσα σε 61 επεισόδια, σχεδόν πάντα μόνοι τους μπροστά στην κάμερα η Δήμητρα κι ο Θοδωρής μάς άφησαν να τους παρακολουθήσουμε να αγαπιούνται, να τσακώνονται, να γελάνε, να κλαίνε, να χωρίζουν, να συμφιλιώνονται, να τραγουδούν, να χορεύουν, με μια λέξη, να ζουν.!
Χαρακτήρες
Δήμητρα: Η Δήμητρα είναι μια σύγχρονη γυναίκα της πόλης που εργάζεται, ενώ παράλληλα έχει αναλάβει τις περισσότερες δουλειές του σπιτιού.
Είναι υπερβολική, ζηλιάρα, έχει πολλές φορές απρόβλεπτες αντιδράσεις και έχει διακαή πόθο να παντρευτεί και να γίνει μητέρα.
Η πιο χαρακτηριστική φράση της Δήμητρας, που μέσα από την επανάληψη προκαλεί το γέλιο στους θεατές, είναι το "Εγώ πότε θα γίνω μάνα;" που ρωτούσε σε κάθε ευκαιρία το Θοδωρή.
Θοδωρής: Ο Θοδωρής είναι ένας άνδρας που διατηρεί πολλά από τα στερεότυπα του Έλληνα άνδρα.
Αγαπάει πολύ τη Δήμητρα, ωστόσο δε θέλει να δεσμευτεί δια του γάμου και τρομάζει στην ιδέα να κάνουν παιδί.
Βασικοί χαρακτήρες
Έκτακτες συμμετοχές: Αν και το πρωτότυπο καναδικό σενάριο όριζε ότι στα πλάνα θα πρέπει να εμφανίζονται τα πρόσωπα μόνο των δύο πρωταγωνιστών και ότι όλοι οι υπόλοιποι δευτερεύοντες χαρακτήρες δε θα φαίνονται σε κανένα πλάνο, στην ελληνική εκδοχή της σειράς υπήρξαν κάποιες εξαιρέσεις.
Στη σειρά εμφανίστηκαν μεταξύ άλλων και οι: Μαρία Καβογιάννη, Ιεροκλής Μιχαηλίδης, Φρόσω Ράλλη, Γιάννης Παπαγιάννης, Στέργιος Νένες, Φωτεινή Μπαξεβάνη, Ηλίας Μαμαλάκης, Κώστας Μακεδόνας.
Λίστα επεισοδίων
