Opel Calibra
Το Opel Calibra ήταν ένα μεσαίο σπορ αυτοκίνητο, που κατασκευαζόταν από τη γερμανική αυτοκινητοβιομηχανία Opel, από το 1989 έως το 1997.
Σχεδιάστηκε από την Opel, με σκοπό να αντιμετωπίσει εμπορικά τα σπορ κουπέ που προέρχονταν από την Ιαπωνία στα τέλη της δεκαετίας του 1980, και βασίστηκε στο πάτωμα και τα μηχανικά μέρη της πρώτης γενιάς του Opel Vectra, που είχε λανσαριστεί το 1988.
Στο Ηνωμένο Βασίλειο κυκλοφόρησε ως Vauxhall Calibra, στη Νότια Αμερική ως Chevrolet Calibra, ενώ στην Αυστραλία και την Νέα Ζηλανδία ως Holden Calibra.
Σχεδίαση και αεροδυναμική
Το Calibra σχεδιάστηκε από τον αρχισχεδιαστή της General Motors στην Ευρώπη, Wayne Cherry.
Το 1989, όταν παρουσιάστηκε, η έκδοση 2.0 8V ήταν το πιο αεροδυναμικό αυτοκίνητο παγκοσμίως, με συντελεστή οπισθέλκουσας Cd 0,26 και διατήρησε το ρεκόρ αυτό έως το 1999, όταν λανσαρίστηκαν τα Honda Insight και Audi A2, με Cd 0,25 στις βασικές εκδόσεις και των δύο μοντέλων.
Μέχρι σήμερα επίσης, παραμένει το πιο αεροδυναμικό μοντέλο στην ιστορία της Opel.
Οι άλλες μεταγενέστερες εκδόσεις πάντως (16V, V6 και Τurbo 4x4) είχαν μεγαλύτερο συντελεστή οπισθέλκουσας Cd 0,29 λόγω του διαφορετικού συστήματος ψύξης και του λίγο διαφορετικού πατώματος, καθώς και του ότι οι ζάντες τους ήταν ακτινωτές.
Κινητήρες
Ετήσια παραγωγή
Σύνολο παραγωγής: 239.639
αντίτυπα
Αναφορές
