Νάξος Σικελίας
Η Νάξος ήταν η πρώτη αποικία της αρχαίας Ελλάδας στην Σικελία.
Γεωγραφική θέση
Η αρχαία πόλη βρίσκονταν στην χερσόνησο Σχισό, ανάμεσα στον ποταμό Βεέρα και σε φυσικό λιμάνι.
Στο λιμάνι αυτό κατέφευγαν τα πλοία όταν παρασυρόμενα από τα θαλάσσια ρεύματα έχαναν το δρόμο τους και ξέφευγαν από την Καλαβρία.
Σήμερα, στον τόπο αυτή υπάρχει πόλη με το όνομα Τζιαρντίνι-Νάξος κοντά στην Ταορμίνα (αρχαίο Ταυρομένιον) στην επαρχία της Μεσσήνης.
Ιστορία
Η Νάξος ιδρύθηκε το 734 π.Χ.,
πιθανώς από κατοίκους της Χαλκίδας και υπό την αρχηγία του Θεοκλή.
Υπάρχουν σαφείς ενδείξεις ότι η ελληνική εγκατάσταση εκτόπισε μια εγκατάσταση των ντόπιων που υπήρχε εκεί.
Ο Θουκυδίδης μνημονεύει έναν βωμό, ο οποίος σήμερα δεν υπάρχει.
Πρώιμα αναπτύχθηκε παραγωγή κεραμικής ευβοϊκού τύπου, ενώ τον 5ο αιώνα χτίστηκε ναός της Αφροδίτης.
Οι κάτοικοι της Νάξου συνέχισαν το αποικιακό πρόγραμμα ιδρύοντας με την σειρά τους το 730 π.Χ. την Κατάνη και τους Λεοντίνους, ίσως το 728 π.Χ. την Zankle (Μεσσήνη).
Αργότερα κατακτήθηκε από τον Ιπποκράτη, τύραννο της Γέλας και συμμάχησε με την Αθήνα.
Η πόλη καταστράφηκε το 403 π.Χ.
από τον Διονύσιο, τύραννο των Συρακουσών και οι κάτοικοι που επέζησαν έφυγαν πρόσφυγες στο Ταυρομένιον, την σημερινή Ταορμίνα.
Το νόμισμα της Νάξου
Η Νάξος είχε κόψει νόμισμα, και αρκετά αρχαία κέρματα έχουν διασωθεί.
Πηγές
