Πανελλήνιος (καλαθοσφαίριση)
Το λήμμα αναφέρεται στο τμήμα καλαθοσφαίρισης του Πανελληνίου Για τα υπόλοιπα τμήματα δείτε το κυρίως λήμμα Πανελλήνιος Γ.Σ.
Η ομάδα καλαθοσφαίρισης του Πανελληνίου Γυμναστικού Συλλόγου ιδρύθηκε το 1929 και υπήρξε μια από τις πρώτες ελληνικές ομάδες που συνέβαλλαν στη δημιουργία του εθνικού πρωταθλήματος και στην ανάδειξη και προώθηση της καλαθοσφαίρισης στην Ελλάδα.
Κατέκτησε το πρώτο επίσημο πρωτάθλημα Ελλάδος.
Έδρα της ομάδας υπήρξε έως το 2010 το Κλειστό γυμναστήριο του Πανελληνίου στην Κυψέλη.
Την αγωνιστική περίοδο 2010-11 η αγωνιστική έδρα της ομάδας καλαθοσφαίρισης του Πανελληνίου ήταν το Χαλκιοπούλειο γυμναστήριο της Λαμίας.
Ιστορία
Το 1929 χρονιά που ιδρύθηκε το τμήμα καλαθοσφαίρισης ο Πανελλήνιος κατέκτησε το πρώτο του πρωτάθλημα και αντίπαλες ομάδες ήταν ο Εθνικός Αθηνών, οι Νέοι Βύρωνος, η ΧΑΝ, η ΑΕΚ, η Σχολή Ευελπίδων και ο Πανιώνιος.
Την ομάδα συγκροτούσαν οι αθλητές Χρ.
Σβωλόπουλος, Δ.
Σιδηρόπουλος, Ευαγγελινός, Σφήκας, Σπυριδάκης, Αλ.
Σιδηρόπουλος, Συμεωνίδης και Σκέπερς.
Προπονητής της ομάδας ήταν ο Νίκος Νησιώτης ο οποίος αποτέλεσε δάσκαλο για τους επόμενους αθλητές και προπονητές εφαρμόζοντας μεθόδους και τακτικές που χρησιμοποιούνταν στο Αμερικάνικο μπάσκετ.
Έδρα της ομάδας υπήρξε έως το 2010 το Κλειστό γυμναστήριο του Πανελληνίου στην Κυψέλη.
Μετά από σπουδαία δουλειά στα τμήματα υποδομής του συλλόγου ο Πανελλήνιος (μετά την τετραετή διακοπή του πρωταθλήματος 1930-1934) κατάφερε να κατακτήσει τη δεύτερη θέση στο πρωτάθλημα το 1935 και εν συνεχεία να κατακτήσει αλλά 2 πρωταθλήματα το 1939 και το 1940.
Ορισμένοι από τους πρωταγωνιστές αυτής της προπάθειας ήταν οι Σβωλόπουλος, ο Συμεωνίδης, ο Πανταζόπουλος, ο Σκυλογιάννης, ο Φλώρος, ο Κωστόπουλος, ο Ελευθερουδάκης, ο Νάσλας και ο Λεβαντίνος.
Από το 1946 έως το 1952 ο Πανελλήνιος ήταν από τους διακριθέντες του ελληνικού πρωταθλήματος αναδεικνύοντας σημαντικούς καλαθοσφαιριστές με στόχο την κατάκτηση του πρωταθλήματος.
Το 1950 και το 1951 αναδείχθηκε δεύτερος στο πρωτάθλημα.
Το 1952 η Εθνική Ελλάδος καλαθοσφαίρισης παρουσιάστηκε για πρώτη φορά σε Ολυμπιακούς αγώνες και βασιζόταν σε 5 αθλητές του Πανελληνίου που ήταν και τα μέλη της Χρυσής Πεντάδας.
Το 1953 ο Πανελλήνιος παρουσίασε στο πρωτάθλημα μια ομάδα που κατέκτησε τον τίτλο με επιδόσεις πρωτόγνωρες για τα ελληνικά δεδομένα.
Συνήθιζε να κερδίζει τους αγώνες σημειώνοντας μεγάλες διαφορές πόντων μην αφήνοντας καμιά ευκαιρία για να αμφισβητηθεί η κυριαρχία της.
Η ανυπαρξία ευρωπαϊκών διοργανώσεων στέρησε την ευκαιρία από την ομάδα αυτή να διεκδικήσει ένα ευρωπαϊκό τίτλο.
Οι βασικοί παίκτες της ομάδας που αποκαλούνταν η Χρυσή Πεντάδα ήταν οι Θέμης Χολέβας, Παναγιώτης Μανιάς, Κώστας Παπαδήμας, Μίμης Στεφανίδης, Αριστείδης Ρουμπάνης.
Την ομάδα συμπλήρωναν οι Νομικός, Κωστόπουλος, Μπουρνέλος, Γ.
Ρουμπάνης, Σακέλης, Ξένος, Ζαγοραίος, Τσιφλάκος και Αναγνωστόπουλος.
Το 1954 ο Πανελλήνιος περιορίστηκε στη 2η θέση.
Το 1955 ο Αντώνης Χρηστέας εντάσσεται στην ομάδα του Πανελληνίου και αναδεικνύεται σε μεγάλο σκόρερ με συνέπεια η συνεργασία του με την ήδη αξιόλογη ομάδα του Πανελληνίου να οδηγήσει στην κατάκτηση του πρωταθλήματος.
Ο Πανελλήνιος αναδείχθηκε πρωταθλητής Ελλάδος αήττητος με μέσο όρο πόντων τους 84, που αποτελούν ένα ασύλληπτο ρεκόρ για την εποχή εκείνη.
Το 1957 μετά από ισοβαθμία του Πανελληνίου και του Ολυμπιακού το πρωτάθλημα κρίθηκε μετά από συγκλονιστικό αγώνα μπαράζ που διεξήχθη στο Παναθηναϊκό Στάδιο.
Ο Πανελλήνιος αν και αγωνίστηκε χωρίς τους τραυματίες Ρουμπάνη και Μανιά κατόρθωσε να επικρατήσει με 62-60 και να στεφθεί πρωταθλητής.
Αγωνίστηκαν οι Χολέβας, Παπαδήμας, Στεφανίδης, Χρηστέας, Μαυρολέων, Σακκέλης, Μόσχος.
Το 1958 και το 1960 αναδείχθηκε τρίτος.
Με τη δύση της μεγάλης αυτής ομάδας ξεκίνησαν να διοργανώνονται οι ευρωπαϊκές διοργανώσεις, γεγονός που στέρησε από τον Πανελλήνιο την ευκαιρία να διεκδικήσει κάποια ευρωπαϊκή διάκριση.
Το 1963 ο Πανελλήνιος ανέλαβε την πρωτοβουλία για να συσταθεί η Ελληνική Ομοσπονδία Καλαθοσφαίρισης με σκοπό να αντικαταστήσει το ΣΕΓΑΣ και να αναλάβει τη διεξαγωγή και τη δημιουργία του εθνικού πρωταθλήματος.
Αγωνιζόμενος στην Α΄Εθνική ο Πανελλήνιος αγωνίστηκε σε 622 αγώνες, σημειώνοντας 285 νίκες και 337 ήττες.
Πέτυχε 38.974 πόντους, δέχθηκε 39.834 και συγκέντρωσε 770 βαθμούς.
Αθλητές που διακρίθηκαν το διάστημμα αυτό ήταν οι Γκούμας, Τσάνταλης, Γκιούσμας, Λέκκας, Μαραγκός, Χαϊκάλης, Παπαχριστόπουλος, Λιβανός, Μάλλαχ, Τσαπραλής, Σταμάτης, Βλαβάκης, Γιαννόπουλος, Κοκορόγιαννης.
Ο Πανελλήνιος κατάφερε να αναδειχθεί τρίτος το 1970 και το 1978.
Το διάστημα αυτό στις τάξεις του είχε δυο μεγάλους Έλληνες σκόρερ.
Αυτοί ήταν ο Βασίλης Γκούμας που αναδείχθηκε 5 φορές πρώτος σκόρερ Ελλάδας (1970, 1974, 1975, 1977) και ο Παράσχος Τσάνταλης το 1971.
Στις 28 Μαρτίου του 1971 ο Παράσχος Τσάνταλης σημείωσε ρεκόρ πόντων στην καριέρα του σκοράροντας 73 πόντους.
Αυτή η συγκομιδή πόντων είναι η δεύτερη μεγαλύτερη στην ιστορία του ελληνικού μπάσκετ και η μεγαλύτερη έως τότε.
Η σημαντική δουλειά που διεξαγόταν στα τμήματα υποδομής του Πανελληνίου δικαιώθηκε με την κατάκτηση του Πανελληνίου πρωταθλήματος Εφήβων το 1985.
Ο προπονητής Ηλίας Βλαβάκης οδήγησε στον τίτλο την ομάδα που απαρτιζόταν από τους Ζαφειρόπουλο, Μπέσιλα, Ντάκουρη, Κατσίμπα, Αθανασιάδη, Μελετίδη, Χρυσανθόπουλο, Α.
Νίκα, Π.
Νίκα, Τσούμα, Βοσνάκη, Παρασκευόπουλο και Πετρόπουλο.
Το 1986 η ομάδα του Πανελληνίου υποβιβάστηκε, όμως δείγμα της συσπείρωσης της ήταν η συμετοχή της στον τελικό κυπέλλου Ελλάδος το 1987 και η επιστροφή της στην Α΄ Εθνική την ίδια χρονιά.
Κορυφαίος της ομάδας ήταν ο Άλπερτ Μάλλαχ, Γιαννόπουλος, Ντάκουρης, Σταμάτης, Τσέκος, Πανδρακλάκης, Κατσίμπας, Τσαπραλής, Κοκορόγιαννης και Ζαφειρόπουλος.
Προπονητής ήταν ο Νίκος Παύλου.
Στον τελικό κυπέλλου δεν κατάφερε να αντιμετωπίσει με επιτυχία τον ισχυρό Άρη.
Το 1988 ο Πανελλήνιος υποβιβάστηκε και πάλι και από τότε ακολούθησε μια πτωτική πορεία στις μικρότερες κατηγορίες χωρίς να μπορεί η ομάδα να ξαναβρεθεί σε πορεία διακρίσεων.
Χρειαστηκε να ανανεωθεί πλήρως το τμήμα μπάσκετ αθλητικά και διοικητικά για να μπορέσει να υπάρξει ανασυγκρότηση.
Το 1999 με πρόεδρο το Μίνωα Κυριακού και προπονητή το Μάνο Μανουσέλη ξεκινά η επιστροφή από τη Γ΄ Εθνική στην Α1΄.
Παίκτες όπως οι: Απόστολος Κουτρούλιας, Γιώργος Κούμουλος, Ανδρέας Γλυνιαδάκης και οι προπονητές: Κώστας Φλεβαράκης, Νίκος Παύλου και Κώστας Διαμαντόπουλος ήταν ορισμένοι από τους συντελεστές την πενταετία αυτή.
Η ομάδα που κατάφερε την άνοδο στην Α1 ήταν οι Π.
Δρελιώζης, Δ.
Κορώνης, Μ.
Υφαντής, Η.
Τσόπης, Μ.
Κράλιεβιτς, Λ.
Κανελλόπουλος, Δ.
Τζιάλλας, Α.
Τσαμάτος, Ε.
Μόρφης, Ν.
Κρίτσαλος, Τ.
Κανταρτζής, Γ.
Λημνιάτης, Γ.
Σακελλαρίου και Γ. Μποζίκας και προπονητής και πάλι ο Μάνος Μανουσέλης.
Μετά την επιστροφή του στην Α1 ο Πανελλήνιος χωρίς να καταφέρει να κάνει την υπέρβαση σταθεροποίησε τις επιδόσεις του καθώς τερμάτισε στην 4η θέση της κανονικής περιόδου το 2008 ενώ βρέθηκε στην 5η θέση το 2006, 2007, 2009.
Μεσά από πολλές αλλαγές παικτών και προπονητών ο Πανελλήνιος αποτέλεσε ένα αξιόλογο αντίπαλο για τις κορυφαίες ομάδες ελληνικού πρωταθλήματος ενώ συμμετείχε αξιοπρεπώς στο ULEB Cup.
Ο Αντονι Γκράντι αναδείχθηκε πρώτος σκόρερ του πρωταθλήματος το 2008 και το 2009.
Το 2010 ο Πανελλήνιος αγωνίστηκε στο final 4 του EuroCup επίτευγμα που αποτελεί και τη μεγαλύτερη επιτυχία της ομάδας μετά την επιστροφή της στην Α1.
Με προπονητή τον Ηλία Ζούρο και διακριθέντες τους Σμιθ, Βουγιούκα, Μπλάκνεϊ ο Πανελλήνιος πέρασε επιτυχημένα τις τρεις φάσεις προκριματικών εκ των οποίων οι δυο ήταν μέσα από ομίλους.
Στο δεύτερο προκριματικό αναδείχθηκε πρώτος στον όμιλο με 4 νίκες και 2 ήττες, ενώ στο επόμενο γύρο αναδείχθηκε δεύτερος στον όμιλο με 4 νίκες και 2 ήττες.
Στο φάιναλ φορ τερμάτισε 4ος αφού ηττήθηκε από την μετέπειτα τροπαιούχο Βαλένθια και εν συνεχεία από την Μπιλμπάο οι οποίες αγωνίζονταν εντός των συνόρων τους.
Το Σεπτέμβριο του 2010 ο Πανελλήνιος μετέφερε την αγωνιστική έδρα της ομάδας στη Λαμία μετά το ενδιαφέρον που έδειξε η τοπική αρχή και ο κόσμος.
Στόχοι της συνεργασίας υπήρξαν η προβολή του μπάσκετ στην περιφέρεια, η διάδοση του μπάσκετ και του αθλητικού πνεύματος στη νεολαία της πόλης, η αθλητική και οικονομική αναβάθμιση και προβολή της Λαμίας, έτσι ώστε να δημιουργηθεί ένας νέος πνεύμονας για το ελληνικό μπάσκετ.
. Την περίοδο 2012-13 αγωνίστηκε στην Α΄ΕΣΚΑ, αφού δεν κατάφερε να εξασφαλίσει πιστοποιητικό συμμετοχής στο πρωτάθλημα της Α1 της περιόδου 2011-12.
Τίτλοι και διακρίσεις στο μπάσκετ
Ιστορικοί καλαθοσφαιριστές
Τρέχουσα αγωνιστική περίοδος
Κατά την αγωνιστική περίοδο 2012-13 ο Πανελλήνιος έλαβε μέρος στο Πρωτάθλημα Α' Κατηγορίας Ανδρών της Ε.Σ.Κ.Α., ολοκληρώνοντας τις αγωνιστικές του υποχρεώσεις στην 14η θέση του βαθμολογικού πίνακα.
Προπονητής του συλλόγου από τον Ιούνιο του 2013 είναι ο Ανδρέας Ζιάκας.
Εξωτερικές συνδέσεις
